Избери си: кеш или WCOOP билети | PokerNews\n05 Август, 2013 Стефан Хаджистойков\nВ момента, в който започнеш да играеш платени игри в PokerStars, автоматично ставаш част от VIP Club. Доста хора вече са спечелили награди от клуба и с новото попълнение за $1 милион до 31 август очакваме още доста хвалби във форума :).\nНаправо към VIP Club игрите този август:\n$1M Giveaway турнири\n$1M VIP Giveaway е серия от турнира с тегления на награди – над $1,000,000 в пари и билети за тазгодишния World Championship of Online Poker (WCOOP). Наградите се раздават на случаен принцип и за да участваш в тегленията трябва да си направиш регистрация!\nКак да участваш в $1M VIP Giveaway турнири\nПериод за класиране: 1-31 август, 2013.\nНакратко, за да участваш в Giveaway турнири, трябва достигнеш SilverStar статус или по-висок преди 31 август, 2013. Получава ти се като допълнителен стимул да си вдигаш VIP нивото!\nВ колко турнира можеш да играеш зависи от това какъв статус си достигнал/а през август. Турнирни билети получаваш в акаунта си преди първото теглене на награди, а ето и изискванията:\nМин. VPP точки през август Бр. турнирни билети Необх. статус\nБОНУС: Ако си достигнал/а SilverStar или по-висок статус през юли, също участваш в Giveaway турнирите. С SilverStar и GoldStar имаш един вход, а пък ако си PlatinumStar, Supernova и Supernova Elite VIP – играеш два пъти. Сега за самите турнири:\n$1M Giveaway: Пет турнира 2-6 септември\nСлед като получиш безплатни билети за участие, можеш да се регистрираш за съответния брой $1M Giveaway турнири. Нужно е само да се регистрираш и нищо повече – наградите се раздават на случаен принцип на участниците в турнирите, без да се налага дори да играят. Наградите са в пари и билети за WCOOP, а турнирите са с различни наградни фондове – ти избираш дали да участваш в турнири с парични награди или с WCOOP билети. Ето инфо за $1M Giveaway турнирите:\nТурнир Награди Дата Час\n$1M Giveaway Турнир 1 Кеш 3 септември 02:00 БГ\n$1M Giveaway Турнир 2 Кеш 3 септември 02:00 БГ\n$1M Giveaway Турнир 3 Кеш 4 септември 02:00 БГ\n$1M Giveaway Турнир 4 WCOOP билети 6 септември 02:00 БГ\n$1M Giveaway Турнир 5 WCOOP билети 7 септември 02:00 БГ\nТурнирите ще намериш в Турнири > VIP в лобито на PokerStars.\nИма и сателити: от 12-18 август – VIP Trivia Satellites, с общо 35,000 турнирни места! Интересното е, че за да играеш в сателитите просто трябва да отговориш на специален VIP Club trivia въпрос, а самите сателити ще намериш в лобито, пак так, в Турнири > VIP.\nВАЖНО: Можеш да участваш в максимум пет Giveaway турнира. Допълнителни билети не могат да се използват или прехвърлят, нямат стойност след приключване на Giveaway турнирите и се премахват от твоя акаунт.\nНамират се и още интересни неща в този VIP клуб месец на PokerStars:\nОт 5 август можеш да трупаш 50% повече VIP Player Points (VPPs) и Frequent Player Points (FPPs) в Happy Hours три пъти дневно! Това пак е част от VIP Club Month – двойно повече точки взимаш като участваш в платени игри в определените часове. Happy Hours има на всички нива и типове игри, включително Zoom.\nVIP Club Month Happy Hours – всеки ден от 5-11 август (понеделник-неделя):\nИдеята е в това, че с игра в Happy Hours можеш да си вдигнеш VIP Club статуса по-бързо. С допълнителните 50% FPPs можеш също да си купиш нещо от VIP Store.\nКак да извлечеш максимума от Happy Hours? Просто започвай да играеш в самото начало на всеки Happy Hour. Естествено, с игра на няколко маси и в повече ръце увеличаваш много повече възможностите си!\nВАЖНО: В хедс-ъп игрите взимаш 30% допълнително VPPs или FPPs.\nОК, това е всичката важна информация – ние сме дотук, сега топката е при теб ;).\nPokerstars Онлайн Покер WCOOP(World Championship of Online Poker) PokerStars Supernova Elite PokerStars Zoom Poker


Община Несебър чества Независимостта на България\nОбщина Несебър отбеляза 106 години от Независимостта на България, с издигане на националния флаг и празнична програма. Събитието се състоя пред крепостните стени на Стария град, като започна с тържествено издигане на националния флаг лично от кмета на община Несебър – Николай Димитров и зам. кмет „Туризъм и търговия“ – Лазар Япаджиев. Това се случи в присъствието на секретаря на Общината – Стойко Стоянов, представители на администрацията, жители и гости на града, дошли, за да уважат тази значима дата в Българската история.\nБерлинският договор от 1878г. определя Княжество България като васално на Османската империя. Независимостта на България е обявена тържествено на 22 септември 1908 в църквата „Св. Четиридесет мъченици“ в Търново със специален манифест, а княз Фердинанд I приема титлата цар на българите. Турция, а след нея и Великите сили признават независимостта на България. С провъзгласяването независимостта на България се издига международният авторитет на страната и тя се превръща в равноправна на другите европейски държави. Това е завършекът на един продължителен държавнотворчески процес, в резултат на който от една османска провинция се ражда европейска държава.\nТози празничен ден е от изключително значение за нас, българите, тъй като е извоюван без чужда помощ, благодарение на самочувствието и увереността на българския народ. Днес, не ни остава нищо друго, освен да повторим казаното в Прокламацията за обявяването на независимостта: да живее свободна и независима България!


Natdac 60 mg употреби, таблетки, Natco, странични ефекти, състав, цена.\nNatdac съдържат водещо съединение като Daclatasvir. Той не се използва самостоятелно, той се използва при комбинирана терапия с други антивирусни лекарства, участващи в лечението на вирусна инфекция с хепатит С на генотип I или III при възрастни.\nРабота на Natdac 60mg :\nДакаласвир е пряко действащ антивирусен агент, който се използва за лечение на хронична симптоматична HCV инфекция с комбинация от Sofosbuvir. Daclatasvir-NS5A протеин инхибитор\nСофусбувир - директно действащ нуклеотиден аналог инхибитор, NS5B полимеразен инхибитор. И двата водещи лекарства преминават, за да инхибират полимеразния ензим, който е отговорен за вирусната репликация.\nБлокира действието на HCV NS5B полимеразата води до прекратяване на веригата. Ribavirin, той е синтетичен рибонуклеинов аналог, който се включва в РНК-блокиращата РНК синтеза. Когато рибавирин се използва самостоятелно, той няма антивирусно свойство.\nNatdac 60mg трябва да се прилага съвместно с други лекарства; то трябва да се приема перорално като единична доза.\nГенотип III без цироза: Daclatasvir и Sofosbuvir за 12 седмици\nГенотип III с цироза: Daclatasvir и Sofosbuvir в продължение на 24 седмици\nНежелана реакция :\nУмора и главоболие, анемия, горещи вълни, гадене. Докато се прилага Daclatasvir, Sofosbuvir с амиодарон предизвиква някои сериозни странични ефекти като брадикардия.\nСимптоми: припадък, замаяност, замаяност, съкращаване на дишането, болка в гърдите, проблеми с паметта.\nDaclatasvir + софосбувир + рибавирин: предизвиква някои ефекти, които могат да включват; главоболие и умора, анемия (нисък брой на червените кръвни клетки) и гадене\nАко пациентът приема някои лекарства като фенитоин, карбамазепин, окскарбазепин, рифампицин, дексаметазон и някои билкови продукти, като хиперикум перфоратум, те могат да проявят свръхчувствителност към активното вещество, което индуцира цитохром P450 3A4 (CYP3A4) и P-гликопротеинов транспортер (P-gp). Това може да доведе до загуба на ефикасност на Daclatasvir\nДакаласвир не се прилага като монотерапия. Трябва да се комбинира с други лекарства като Sofosbuvir, ribavirin, interferon и др.\nDaclatasvir не се използва при бременност\nДа се съхранява под 25 ° C.


FAIR SQUARED - БИО ПОЧИСТВАЩ ЛОСИОН ЗА ЛИЦЕ - 100 мл ✔ Цена — Bio-Market.bg\nПродуктов код: FS5707\nКакво е БИО ПОЧИСТВАЩ ЛОСИОН ЗА ЛИЦЕ - 100 мл от FAIR SQUARED?\nТози особено нежен почистващ лосион с витализиращ зелен чай и подхранващ зехтин почиства кожата меко и старателно, без да я изсушава. Той ефективно премахва замърсяванията, мазнините, сухите клетки на кожата и грима.\nЗащо да изберете БИО ПОЧИСТВАЩ ЛОСИОН ЗА ЛИЦЕ - 100 мл от FAIR SQUARED ?\nВода, коко глюкозид, масло от семена на Vitis Vinifera, глицерин 86,5%, масло от Olea Europaea (зехтин*), лаурил глюкозид, глицерил стеарат цитрат, дикаприлил етер, натриев стеароил глутамат, екстракт от листа от камелия силен (зелен чай*), глицерин Натриев бензоат, калиев сорбат, ксантанова гума, лимонена киселина, токоферол, аромат, лимонен, линалоол, цитрал.\nкомбинирах лосиона с еко тампоните им за грим и работят супер заедно, много им се кефя\nNOW - Mасло от жожоба - JOJOBA OIL PURE - 118 ml


Miss Sunny Beach 2019 - BOK Star Models\n04 Aug Miss Sunny Beach 2019\nPosted at 06:42h in NewsEn\tby\tStarNews.bg\nСлед броени дни ще се проведе конкурсът “Мис Слънчев Бряг 2019”. Това събщиха организаторите на събитието – агенция Бок Стар Моделс. Гала спектакълът ще се проведе на 9 август /ПЕТЪК/ от 20:30 часа с любезното домакинство на хотелски к-с Кубан – Vice City, Слънчев бряг. Конкурса за най-красиви представителки на Южното черноморие, ще премине традиционно в три части. В официалният тур ще бъдат представени ефирните изтънчени тоалети на дизайнерът без аналог на българската модна сцена – Стоян Радичев. За елегантния откриващ тур ще се погрижи модна къща “Ариес Уникат” начело с авангардната дизайнерка Светла Димитрова, а в най-кокетната част, гостите ще имат възможност да видят претендентките за титлата в бански облекла на гръцката марка “Sugarfree”.\nЗа увереното дефилиране по време на цялостния ревю-сектакъл участничките ще са обути в марката “Passion Shoes”, а за завършената безупречна визия на претендентките, ще отговаря екипа коафьори и гримьори на “V. A. Glamour” – Вероника Стефанова. Хотелски к-с Кубан, ще се погрижи за комфорта по време на участието на всички участнички с помещения за отмора и уютен плажен кът. Специален гост-изпълнител ще бъде “Човекът глас” – Краси Аврамов. Модерни ритми с танцувален състав “Настроение” ще приповдига духа на всички присъстващи. “Новата “Мис Слънчев Бряг” ще бъде наградена с корона инкрустирана със скъпоценни камъни и диаманти директно от центаралата на Мис Свят – Лондон, издаде лично лицензиантката на Мис Свят за България – г-ца Венета Кръстева, пожелавайки успех на всички момичета. Победителката и нейните подгластнички ще спечелят директно право на участие в националния конкурс на Мис Свят и Мис Вселена — “Мис България Свят 2019” през месец септември в Столицата. Водещи на събитието ще бъдат познатите тв. водещи Пеьо Филипов и Ева Кикерезова.\n“Мис Слънчев Бряг” е част от регионалните конкурси на Мис България Свят & Мис България Вселена 2019. Конкурсът се организира от агенция Бок Стар Моделс и х-л Кубан. С любезното съдействие на: Телевизия Скат, Code Fashion Tv, в-к България Днес, в-к Монтор, в-к Телеграф, в-к Жълт Труд, в-к Уикенд и Хайлайф. Събитието ще може да се наблюдава на живо във фейсбук страницата Хайлайв.


Президентски стол Carmen - Кафе - Цена - Онлайн\nМагазин\tМебели и обзавеждане\tОфис мебели\tСтолове\tПрезидентски стол Carmen - Кафе\tПоръчай на: Телефон: 02/996 23 53\nПрезидентски стол 6070\nПродуктов код: M012729 Код на производителя: 3520109 Описание\nПрезидентски стол Carmen 6070 е изработен с внимание към всеки детайл. Широка, изключително удобна ергономична седалка и висока, плътна облегалка гарантират максимален комфорт на седящия. Безукорно стабилна дървена база и подлакътници подчертават луксозния характер на изделието и допринасят за неговата стабилност. Изработен е от много мека и приятна на допир еко кожа. В горната си част високата облегалка завършва с подходяща „възглавница” за спокойно отпускане главата на седящия. Функцията за коригиране на височината позволява нагласяне в избрана от потребителя позиция, а люлеещият механизъм дава възможност за релакс на работното място или в дома.\nТип база: Дърво\nМатериал подлакътници: Дърво\nЦялостна височина: 120-127 см\nВисочина седалка от земята: 51-58 см\nЛуксозен от най-висок клас, чудесен избор за всеки ръководител.\nБихте ли препоръчали Президентски стол Carmen - Кафе на други?\nПосетителски стол Кармен лесен за сглобяване\nТостер Елеком 1300 W\nОт 29.20лв. до 30.75лв.\nстол,\tофис,\tcarmen,\tпрезидентски стол,\tАко Президентски стол Carmen - Кафе който разглеждате не е най-доброто решение за Вас, може да разгледате повече продукти от Carmen или Столове. Megahome.bg се старае да удовлетвори всички Ваши нужди и ще се радваме да бъдете наши клиенти!


Футбол Архиви - Страница 2 от 362 - ЗАРАТА\nФутболни новини и резултати – последни събития от света на футбола\nБерое замина на лагер в Тетевен с 8 юноши\nPosted on 20.06.2022 by Стефан Стефанов\nДнес отборът на Берое пристигна в Тетевен и започна своя лагер в планинския град, научи ЗАРАТА от клуба. Довечера играчите ще направят първа тренировка на терена, който е разположен….\nЛокомотив (Стара Загора) е първият финалист за Купата на България при жените\nPosted on 18.06.2022 by Стефан Стефанов\nОтборът на Локомотив (Стара Загора) е първият финалист в турнира за Купата на България при жените, научи ЗАРАТА. Железничарките надвиха Севлиево лейдис с 3:0. Анастасия Скоринина (39) изведе домакините….\nИзписаха Неделев от университетската клиника в Тбилиси\nPosted on 17.06.2022 17.06.2022 by Стефан Стефанов\nБългарският национал Тодор Неделев бе изписан днес сутринта от университетската клиника в Тбилиси, научи ЗАРАТА от БФС. Всички изследвания след претърпяната операция са в норма, което позволи на лекуващия….\nPosted on 16.06.2022 by Стефан Стефанов\nСофийският градски съд е уважил напълно исковата молба на ФК Балкан (Варвара) от 5-и ноември 2021 г. за отмяна на всички решения от извънредния конгрес на БФС, провел….\nОтборът на ФК Траяна 2012 се представи отлично на турнир в Ямбол\nPosted on 15.06.2022 by Стефан Стефанов\nМомчетата от набор 2012 на ФК Траяна участваха на турнира организиран от община Ямбол и ФК Ямбол 1915 за деца родени 2012г. който се проведе на терените на стадион Тунджа….\nНационалът Тодор Неделев ще бъде транспортиран в България на 22 юни\nНационалът Тодор Неделев ще бъде транспортиран в България в сряда, 22 юни, научи ЗАРАТА от БФС. Това стана ясно след последните консултации между Българския футболен съюз, проф. Шота Ингороква….\nОт 19 до 25 юни, на спортната база „Берое“, бивш стадион „Локомотив“, ще се проведе вратарски камп на Академия „Буфон“, научи ЗАРАТА. Събитие от световен мащаб, което се случва….\nБерое започва срещу Ботев Враца у дома новото първенство\nДнес беше изтеглен жребият за сезон 2022/2023 в efbet Лига. Церемонията се състоя в Амфитеатралната зала на Националната футболна база „Бояна”, видя ЗАРАТА. Жребият отреди в първия кръг Берое….\nИзписват Тодор Неделев от болница в четвъртък или петък\nPosted on 14.06.2022 by Стефан Стефанов\nТодор Неделев ще бъде изписан от болница в четвъртък (16 юни) или петък (17 юни). Това съобщават от Българския футболен съюз на своя официален сайт, цитиран от ЗАРАТА. Българският футболист….\nГолеми промени в ДЮШ на Берое\nДнес от Берое обявиха промени в треньорското ръководство на отборите от всички възрастови групи, научи ЗАРАТА. Дублиращият тим на Берое, който ще участва в Трета лига ще бъде воден от….\nПетър Хубчев ще гради изцяло нов отбор\nPosted on 13.06.2022 by Стефан Стефанов\nДнес Берое започна подготовка за новия сезон с първа тренировка, видя ЗАРАТА. В заниманието се включиха 13 футболисти – имащите договори с клуба Георги Динков, Симеон Мечев, Божидар Пенчев, Иван….\nШампионът на Англия Манчестър Сити обяви официално трансфера на Ерлинг Холанд от Борусия Дортмунд, научи ЗАРАТА. 21-годишният норвежки нападател сложи подписа си под договор за пет сезона, който влиза….


Лаборатория не различава чай от урина | Rozali.com\nМАЙ 21 Новини | ЛюбопитноОбнови\nЛаборатория не различава чай от урина\nОт БГНЕС • 08.02.2018 • 0 коментара • 0/5\nДиректорката на болница в град Масишс, Армения, Нуне Аванесян дала за анализ в болничната лаборатория чаена отвара вместо урина и получила … резултати от изследването, пише "Арменпресс".\nЗаради многобройни оплаквания от небрежното отношение към работата на служителите в лабораторията, тя решила да провери сама как се работи там. Резултатите били повече от шокиращи.\n“Давах няколко пъти своя кръв за анализ под различни имена и получават различни резултати. Накрая занеох в лабораторията отвара от чай, представяйки я за проба от урина. Получих резултатите от „изследването на урината“.\nСпоред анализа на лабораторията в пробата имаше наличие на левкоцити, еритроцити и епителни клетки и според стойностите...клонеше към пиелонефрит. Според Аванесян недобросъвестните служители нееднократно са получавали предупреждения. Осем от тях вече са уволнени, пояснява тя.\nОще за: урина, чай\nДобави коментар за "Лаборатория не различава чай от урина".\nПочивните дни ще започнат с валежи. В съботния ден ще превалява почти в цялата страна...\nЗабравете за супи, яхнии и готвени манджи. Пролетта е сезонът, през който подготвяме тялото и организма си за лятото, след студените зимни месеци.\nНю Йорк все още е милиардерската столица на света. Но Хонконг го настига бързо!\nКак британците ще отпразнуват сватбата на принц Хари\nУлични паради, големи екрани, хипстърски барове предлагат на...


санкции Архиви » Съвети в земеделието\nВече има изплатени глоби за извършени нарушения. Темата за къщите за гости и глобите, които следва да пла ...\nВече има изплатени глоби за извършени нарушения. Темата за къщите за гости и глобите, които следва да платят некоректните бенефициенти отново излезе на дневен ред. Днес на гости в предаването „Здравей ...\nЕК може да удържи от средствата за следващи плащания към България, обясни Мирослав Найденов. В края на ма ...\nЕК може да удържи от средствата за следващи плащания към България, обясни Мирослав Найденов. В края на май ВАС излезе с решение по казуса с къщите за гости, изградени с европейски средства. Тогава мет ...


Меркел иска контрола над федералните региони и да наложи коронавирус ограничения - News.bg\nГерманският канцлер Ангела Меркел планира да поеме контрола от федералните провинции, за да наложи ограничения върху регионите, регистриращи голям брой нови коронавирусни инфекции, съобщи правителствен източник в петък, цитиран от "Ройтерс".\n"Федералното правителство планира да представи законопроекти през следващата седмица, в тясна координация с регионите, което включва обвързваща и всеобхватна аварийна спирачка за области с честота от 100 и повече".\nПри ниво на инфекция под 100 на 100 000 души в продължение на седем дни, регионите ще запазят контрол върху мерките за забавяне на разпространението на вируса.\nГермания се бори да се справи с трета вълна на пандемията и Меркел, и няколко регионални лидери призоваха за кратко, рязко блокиране, докато страната се опитва да ваксинира повече хора.\nНа Германия й е отнело 3 месеца да ваксинира 10% от населението си\nБроят на потвърдените случаи на коронавирус се е увеличил с 25 464, което е 3576 повече от седмица по-рано, а 7-дневната честота е 110,4, показват данни на Института Робърт Кох - RKI за инфекциозни заболявания в петък.\nНо RKI предупреди, че цифрите може да са такива дългия уикенд за Великден, добавяйки, че се очакват надежден брой на случаите около средата на следващата седмица.\nСрещата на канцлера Меркел и лидерите на 16 германски провинции, планирана за понеделник, на която те трябваше да обсъдят удължаване на ограниченията на COVID, е отменена, заяви правителственият източник пред "Ройтерс".\nГерманският министър на здравеопазването Йенс Шпан предупреди в петък, че са необходими национални мерки, за да се преодолее възможно най-бързо настоящата вълна от коронавирусни инфекции.\nТой каза пред журналисти, че в момента в Германия има близо 4500 пациенти в реанимация, добавяйки: "Ако това продължи, това ще бъде твърде много за нашата здравна система."\nШпан заяви, че социалните контакти трябва да се регулират от вечерен час, ако е необходимо. "Не можем да чакаме, докато клиниките се претоварят. Следователно третата вълна трябва да бъде прекъсната възможно най-скоро".\nСпоред министъра ситуацията в Германия все още е напрегната, ваксинацията все още не е достатъчно бърза и подчерта, че интересът към трите налични ваксини в Германия е голям и ще предоставят ваксината AstraZeneca на Бундестага.\nЗаради недоброто политическо управление на кризата...\nКацаров подготвя план за следваща COVID вълна\nЦентрална Европа предупреди за ограничения на граници заради коронавируса\nКитай запазва граничните си ограничения за още една година\nНачало / По света / Меркел иска контрола над федералните региони и да наложи коронавирус ограничения\nЛиепая - ЦСКА, на живо


Страхотна драма в Мелбърн! Григор би МакДоналд с 3:2 /4:6, 6:2, 6:4, 0:6, 8:6/ /гледай на живо/\nСряда, 17 Януари 2018 08:26\nДнес Григор Димитров ще атакува място в третия кръг на Australian Open.\nТретата ракета на планетата отново ще играе на най-големия корт в Мелбърн - "Род Лейвър Арена", като този път неговият двубой бе поставен за начало на "вечерната" сесия.\n26-годишният хасковлия ще се изправи срещу Макензи МакДоналд днес от 10:00 часа.\nСрещата се очаква отново да бъде излъчена директно по Евроспорт.\nAustralian Open 2018 Australian Open (Dimitrov - McDonald)\nГришо е категоричен фаворит в двубоя - букмейкърите на практика не дават никакъв шанс на американеца, предвид че коефициентът за успех на хасковлията е 1,020 срещу 19 за 22-годишния му опонент.\nВсичко това има своето логично обяснение. На първо място, разбира се, е формата, която Димитров показва в последната половин година, и впечатляващия му възход в ранглистата.\nОт друга страна е и позицията, на която се намира неговият опонент. Макензи е едва на 186-о място в подреждането на планетата. Неговият личен рекорд е 164-а позиция през октомври 2017-а. Американецът премина през ситото на квалификациите, като в първия кръг отстрани друг такъв тенисист - Елиас Имер (№147).\nТова всъщност се явява и най-големият успех на професионалния АТР тур в кариерата на МакДоналд. До момента опонентът на Григор никога не бе постигал победа в основна схема. Той е участвал в първия кръг в четири турнира, но никога не бе записвал успех в тях. През 2013-а преминава квалификациите на Мастърса в Синсинати, но губи с 1:6, 1:6 от Давид Гофен.\nТри години по-късно влиза с уайлд кард в Индиън Уелс, за да отстъпи с 1:6, 3:6 на Венсан Мийо. През същата 2016-а има поражение и на старта в Нюпорт от Раджийв Рам с 2:6, 3:6. Месец по-късно идва и най-стойностното му представяне в първи кръг - на US Ореn.\nAustralian Open 2018 Australian Open (Nadal - L. Mayer)\nAustralian Open 2018 Australian Open (Ostapenko - Duan)\nAustralian Open 2018 Australian Open (Kyrgios - Troicki)\nAustralian Open 2018 Australian Open (Bertens - Gibbs)\nAustralian Open 2018 Australian Open (Millman - Dzumhur)\nAustralian Open 2018 Australian Open (Carreno-Busta / Garcia-Lopez - Haase / Middelkoop)\nAustralian Open 2018 Australian Open (Cuevas - R. Harrison)\nAustralian Open 2018 Australian Open (Karlovic - Sugita)\nAustralian Open 2018 Australian Open (Kudermetova / Sabalenka - Cirstea / Haddad Maia)\nAustralian Open 2018 Australian Open (Lucic-Baroni / Petkovic - Begu / Niculescu )\nAustralian Open 2018 Australian Open (Chan / Sestini Hlavackova - Han / Liang)\nAustralian Open 2018 Australian Open (Bryan / Bryan - Fucsovics / Nishioka)\nAustralian Open 2018 Australian Open (Atawo / Groenefeld - Sharma / Woolcock)\nAustralian Open 2018 Australian Open (sopcast)\nAustralian Open 2018 Australian Open (BWIN)\nAustralian Open 2018 Australian Open (Unibet TV)\nМакензи отново получава уайлд кард от организаторите и влиза в страхотна битка с чеха Ян Сатрал, преди да допусне обрат с 6:4, 6:3, 3:6, 2:6, 2:6.\nДо изминалия понеделник МакДоналд не бе успявал да премине квалификация на голям турнир, като участва основно в надпревари на ниво Чалънджър и Фючърс.\nАмериканецът не блести с кой знае каква физика. Той е сравнително нисък за съвременните стандарти на тениса - 178 см, като е и доста слабичък със своите 66 кг. В кариерата си е спечелил 256 239 долара от наградни фондове. В това число не влизат близо 64-те хиляди, които си заработи с победата над Имер преди два дни.\nПобедителят от Григор - Макензи ще се изправи в третия кръг в петък срещу Андрей Рублъов (№39) или Маркос Багдатис (№103), които играят в последния днешен двубой на корт №2.\nПоследно променена в Сряда, 17 Януари 2018 14:42\nОще в тази категория: « Лудогорец започва предварителна продажба на билетите за Милан Мачовете и спортът по телевизията днес »


Адът, през който премина Селма Блеър - Днес+\nЛюбопитно 13.05.2022 15:55 Снимка: ДНЕС+\nОще през 2018 г. Селма Блеър обяви, че е болна от множествена склероза и ѝ предстои дълъг път в опит да се излекува.\nПрез лятото на миналата година пък представи и документален филм, който проследява целия този процес. С който ни показа, че въобще не се колебае да споделя трудните моменти, през които преминава.\nПрави го отново - в мемоарите си Mean Baby и в интервю за списание People. Блеър говори открито за зависимостта си от алкохол, която е започнала от много ранна детска възраст - седем години, както и за други травми като сексуални посегателства срещу нея и опити за самоубийство.\nАктрисата откровено не смята, че е щяла да преживее детството си, ако не е бил алкохолът, защото точно в началото в него е намирала спасение и комфорт. В детските си години не се е напивала, но го е правила, когато е искала тревожността ѝ да изчезне.\nНо през тинейджърсите и през двайсетте си години е започнала да прекалява с пиенето, което е довело и до изнасилване. Селма Блеър пише в книгата си, че е била толкова пияна, че не е можела да каже "не" на двете момчета, които са злоупотребили с нея.\nВсъщност, тя не е сигурна дали и двамата са я изнасилили, но е убедена, че един от тях го е направил със сигурност. Това е история, която не е разказвала на никого, освен на терапевта си. Но сега решава да го направи, защото е важна част от целия ѝ път.\nСелма Блеър е трезва от 2016 г. и споделя всички тези подробности и преживявания в книгата си, за да помогне на други като нея, които в момента се опитват да се скрият от света, докато болката им отмине. Mean Baby ще бъде пусната в продажба в Америка от 17 май./lifestyle.bg\nСелма Блеър и множествената й склероза\nВ края на 2018 г. Селма Блеър сподели с феновете си и света, че е диагностицирана с множествена склероза


Без инциденти и напрежение премина 64-ият ден на протести - По света и у нас - БНТ Новини\nБез инциденти и напрежение премина 64-ият ден на протести\n18:02, 10.09.2020 (обновена)\nЗапочва ТВ Академията на БНТ за млади журналисти\nПолитици и неправителствени организации заедно на протеста\nСлед пожара на Лесбос: 3 кораба приютяват временно мигранти\nКаракачанов: Блокираме конференцията между Република Северна Македония - ЕС, ако не се разберат историците\n64 дни на антиправителствени протести. Днешният протест е под надслов "Велико народно въстание 2" и започна тази сутрин.\nЗасилени са мерките за сигурност в района на Триъгълника на властта.\nИ днес бяха повторени трите основни искания на протеста - оставката на кабинета, главния прокурор и предсрочни избори.\nСутринта при специално претърсване заради предстоящия протест полицията откри опасни предмети в градинката и храстите пред Народния театър. 6 души бяха задържани още в първите часове на протеста. Те са установени на КПП-тата в широкия периметър. Двама са обявени за издирване, съобщиха от СДВР. Три лица са носили забранени предмети, но са отказали да ги оставят. При един са липсвали лични документи. По-късно през деня всички шестима задържани бяха освободени.\nВ 23.00 часа обстановката на Националния протест е напълно спокойна. Хората мирно отстояват исканията си със скандирания "оставка".\nКъм 22.00 часа протестът в Триъгълника на властта преминава спокойно. В района е засилено полицейското присъствие. Организаторите от "Отровното трио" призоваха хората да избягват провокации с полицията.\nКъм 19.00 часа демонстрациите преминават без инциденти и напрежение. Сили за борба с безредиците с протектори и шлемове замениха полицейския кордон.\nПо-рано от трибуната от "Отровното трио" заявиха, че протестиращи са затрудняват да стигнат до протеста заради проверките. Чуха се обвинения, че освен забранени вещи са били изземвани и български флагове.\nЧаст от недоволните се насочиха към едно от КПП-тата и влязоха в диалог с полицията.\nНяколко КПП-та са разположени около площад "Независимост". Полицията проверява раници за опасни предмети.\nОсвен граждани от цялата страна на протеста днес имаше представители на неправителствени организации и различни политически партии.\nИ протестиращи, и полицаи призоваха хората на площада да се разграничат от провокатори, като за целта дори самите протестиращи опънаха специална червено-бяла лента на метри пред органите на реда, така че да няма досег с тях.\nДокато депутатите заседаваха в Парламента, а отвън течеше протестът, полицията извърши претърсвания на района.\nОт СДВР съобщиха, че са открити бутилки със запалителна течност, както и с черна и червена боя. На специалните пунктове са били задържани петима мъже и една жена. В единия от мъжете са били открити два водни пистолета. От полицията съобщиха, че водните пистолети можело да бъдат пълнени с потенциално опасни течности и е взето решение да не се допускат до зоната на протеста.\nВ двама души са намерени и иззети ножове, а други двама обявени за издирване са били отведен в полицейско управление.\nСлед съставяне на актове шестимата са освободени, съобщиха от полицията.\nПретърсваха се храсти, кофи за боклук и шахти. От МВР заявиха, че са намерени метални тръби, дървени пръти, 2 ножа, бойна прашка както и 10-литрова туба с неустановена течност с остра миризма. Открита е и чанта, пълна с бутилки с течности с различен цвят.\nКомисар Тони Тодоров, заместник-началник на отдел ,,Охранителна полиция" СДВР: Нещата, които намерихме част от тях са доста според мен обезпокояващи при евентуално тяхно използване.\nНамерени са и чували с камъни. Тепърва ще се проверяват записите от охранителните камери в района, за да се установи кой е оставил предметите в градската градина.\nКомисар Тони Тодоров, заместник-началник на отдел ,,Охранителна полиция" СДВР: Камъните, които намерихме като сформирана сериозна купчина и скрити в храсти така дълбоко може да кажем, че са оставени с някаква цел. Някои лоши хора искат нещо да се случи довечера.\nПротестиращите също бяха проверявани от полицията, за да се избегне внасянето на опасни предмети.\nНа протеста дойдоха и хора от различни градове на страната.\nТеодор Николов още снощи е тръгнал с група демонстранти от Варна. По пътя към София микробусът, с който са пътували е бил проверен щателно.\nТеодор Николов: На 200 метра от тръгването полицейска кола пред автобуса, полицейска кола зад автобуса. Взеха ни личните карти. Един час и половина ни държаха без обяснения.\nКомисар Тони Тодоров, заместник-началник на отдел ,,Охранителна полиция" СДВР: Какви проверки се правят на хората, които пристигат от други части на страната? Вашият въпрос е интересен. Този протест трябва да протича мирно и дори без така да се забелязва полицията с някакви действия, с тази цел са изградени и тези филтровачни пунктове.\nВъпреки мерките за сигурност някои от демонстрантите все пак бяха решили да си вземат водни очила и спрей в случай, че отново се стигне до сблъсъци с полицията.\nОт СДВР заявиха, че са готови да реагират при всеки един опит за провокация.\nПротестът днес ще продължи до 23:30 ч.\nАвтори: Александър Марков, Йоана Миланова, Тихомир Игнатов, Милена Кирова\n#протести в София\nДо 20 градуса ще стигнат температурите и в неделя\n"Черен петък": как се справят моловете с голямото коледно пазаруване\nГЕРБ ще подкрепи новото правителство\nМРРБ след инцидента: Този път не е нито магистрала, нито скоростен път\nСкопие: Договорът за приятелство трябва да разреши всички исторически спорове между България и Македония


Слово на Сретение Господне от св. Серафим (Соболев), произнесено в София през 1947 г. - МИО Историци\n02/02/2020 17/04/2020 Георги КаневIII. Статии, ж. Духовна култура и фолклор\nНа 2 февруари се отбелязва един от Дванадесетте велики Църковни празници – Сретение Господне. Във връзка с този празник и до днес по благочестив обичай и новородените деца на 40-ия ден от рождението им се занасят в храма за благословение и на майките се чете специално отредената за целта молитва. Допълнителна информация – ТУК. По повод празника архиепископ Серафим (Соболев) произнася слово – тълкуване на песента на праведния Симеон Богоприимец за спасението на всички люде и за славата на праведниците. Словото е произнесено в Руската църква „Св. Николай Чудотворец“ в София на 2 февруари (15 февруари стар стил) 1947 г.\nСлово на Сретение Господне от св. Серафим (Соболев)\n„Не може да се изброи колко пъти ние, възлюбени в Христа чеда, сме слушали по време на богослуженията думите на боговдъхновения химн на праведния старец Симеон Богоприемец:\n„Ныне отпущаеши раба Твоего, Владыко, по глаголу Твоему, с миром: яко видеста очи мои спасение Твое, еже еси уготовал пред лицем всех людей, свет во откровение языков и славу людей Твоих Израиля“ (Лука 2:29-32).\n(„Сега отпускаш Твоя раб, Владико, според думата Си, смиром; защото очите ми видяха Твоето спасение, що си приготвил пред лицето на всички народи, – светлина за просвета на езичниците, и слава на Твоя народ Израиля.“).\n* Сретение (слав.) – среща, посрещане. Сретение Господне – църковен празник (2/15 февр.), установен в памет на следното евангелско събитие: на 40-тия ден след Неговото рождение по плът Спасителят бил занесен в Иерусалимския храм от Пресв. Богородица и посрещнат там от прав. Симеон и св. пророчица Анна (Лука 2:22-38). Бел. прев.\nТук се казва: „защото очите ми видяха Твоето спасение, което Си приготвил пред лицето на всички човеци“ (по слав. превод). Поради пророческия дар, с който бил надарен праведният Симеон, той е съзерцавал с всички подробности спасението, извършено за нас от нашия Изкупител и Господ, и особено Неговите страдания и кръстна смърт. Св. Симеон съзерцавал това спасение не само поради своя пророчески дар, но и затова, че той е бил един от 70-те мъдреци, превели Библията 300 години преди събитието, на което е посветен празникът Сретение Господне. Той превеждал книгата на пророк Исаия, който така точно предсказал и изобразил страданията и смъртта на Христа, сякаш сам се е намирал пред Кръста, когато разпъвали Господа и всичко е видял със собствените си очи. Не случайно св. пророк Исаия е наричан ветхозаветен Христов Апостол.\nПо-нататък в свещения химн на старец Симеон се казва: „светлина за просвета на езичниците“. От тези думи се вижда, че на праведния Симеон било открито онова, което последвало след изкупителното дело на Христа – разпространяването сред всички езически народи на вярата в Него като в Бог, приел човешко естество. Важно е да се отбележи, че когато праведният Симеон говори за спасението и озаряването на целия свят със светлината на вярата, той има предвид всички хора. А в края на своя предсмъртен химн той говори за славата само на Божиите люде, т.е. на новозаветните праведници. („…и слава на Твоя народ Израиля“ (Лук. 2:32). След изкупителната кръстна смърт на Христа Израил е новозаветната Църква – бел.ред.) И това е обяснимо. Господ е извършил Своето спасително дело на изкуплението заради цялото човечество. Също така и светлината на Православната вяра била разпространена чрез проповедта на Апостолите по всички краища на света. Но далеч не всички хора са се възползували от изкупителното дело на Христа и са възприели истинската вяра в Него. Затова малцина, даже измежду православните, се удостояват със славата, за която говори св. Симеон Богоприемец.\nКакво обаче трябва да разбираме под тази слава? – Св. Симеон подразбирал славата, която се проявява в живота на светите люде под действието на благодатта от мига на слизането на Св. Дух върху Апостолите. Тя е преди всичко светостта на новозаветните праведници, която по думите на Христа е неразделно свързана с божествената радост (Йоан. 15:10-11).\nТази слава, това са дивните знамения и чудеса, които Божиите угодници поради своята святост извършвали с благодатта на Св. Дух. Тази слава – това е божественият дар на ведение (духовно познание, бел.прев.) у светиите, което достигало неизказани откровения на божествените тайни, до съзерцаване на Самия Господ Иисус Христос в Неговата божествена слава, на Пречистата Негова Майка, на светите Ангели и другите небожители.\n* Стълп – висока кула, на която светецът живеел в непрестанна молитва и духовни подвизи. Бел.прев.\n** Сажен – древна руска мярка за дължина. 1 сажен = 2.1336 метра. Бел.прев.\nТази слава на новозаветните праведници чувствуват дори дивите кръвожадни зверове. В житието на св. Симеон Стълпник се разказва как някога при неговия стълб* допълзяла огромна змия, дълга 16 сажена**. Тя му показала окото си, в което бил попаднал голям трън, и сякаш молела великия стълпник да й помогне. Св. Симеон прекръстил окото й и трънът излязъл от него. От благодарност за изцелението змията една седмица лежала пред стълба, протегната в цялата си дължина. Поклонниците, които идвали при стълпника, за да получат наставление и здраве, се изпълвали с трепет и ужас, виждайки това страшно чудовище. Затова св. Симеон казал на змията: „Ти твърде много плашиш Божиите хора, които идват при мен, отиди си от моя стълб“. Тогава змията, като разумно създание, послушала Божия угодник и веднага се отдалечила.\nВ Лавсаика пък се разказва, че някога св. Макарий Александрийски седял в преддверието на своята килия, цял потънал в богомислие. Неочаквано при него дошла една хиена – хищен див звяр. Тя бутнала с главата си вратата, влязла в преддверието, където седял св. Макарий и оставила пред нозете му своето сляпо хиенче, безмълвно молейки светеца да го изцери. Великият Божий угодник вдигнал от земята сляпото зверче, помолил се, после плюл в очите му и то веднага прогледнало. Хиената го взела и си отишла с него. На следващия ден тя донесла на св. Макарий една овча кожа. Като я видял, преподобният казал на хиената: „Ти сигурно си разкъсала нечия овца, иначе откъде си могла да вземеш тази кожа? Няма да приема от теб това, което е придобито несправедливо“. Хиената навела глава, застанала на колене пред нозете на светеца и сякаш го молела да вземе кожата, но той й рекъл: „Нали ти казах – няма да я взема, ако не ми дадеш обещание, че вече няма да ядеш овцете на бедните хора.“ Тогава тя пак навела глава, като че ли се съгласявала с думите на светеца. Тази кожа била наречена „дарът на хиената“ и Божият раб я подарил на преподобна Мелания Римлянка.\nВие знаете, мои възлюбени в Христа чеда, как на преп. Герасим Йордански е служел лъв, а на преп. Серафим Саровски – мечка.\nЕто каква слава на новозаветните праведници е съзерцавал праведният Симеон. Под нея трябва да разбираме и дивната кончина на светиите. Св. Серафим Саровски – и не само той – се удостоил с такава славна кончина, когато Ангели, сред неизказана благодатна светлина възнесли душата му пред Божия престол. Такава слава Господ дарувал при кончината на св. Антоний Велики, св. Амун, св. Теодор Студит, преп. Йосиф Песнописец и други велики Божии угодници.\nНай-сетне, обръщайки вниманието ни върху боговдъхновения химн на праведния старец Симеон, св. Църква иска ние винаги, с цялото си сърце, чрез неизменното изпълнение на Божиите заповеди, да се стремим към приготвената за нас от Бога благодатна слава. Тогава тази слава в една или друга степен ще се изобрази в нас още в нашия земен живот и ще се разкрие с пълна сила в Небесното Христово Царство. Тогава над нас ще се изпълнят думите на първосвещеническата молитва на Христа, Който така се е молел на Своя Божествен Отец за учениците Си и за всички Свои истински последователи: „Отче! Тия, които си Ми дал, желая и те да бъдат с Мене там, дето съм Аз, за да гледат Моята слава, що си Ми дал, защото Ме възлюби преди свят да се създаде“ (Йоан. 17:24). Амин.“\nЗа личността на св. Серафим (Соболев):\nАрхиепископ Серафим (Соболев) – http://www.pravoslavieto.com/\nОбзор на Прославлението на св. Серафим (Соболев) – http://bg-patriarshia.bg/\nСвидетелства за чудеса с молитвеното застъпничество на св. Серафим (Соболев) – https://www.pravoslavie.bg/\nИзбраната Майка на Избрания Цар виждаме днес да отива от Витлеем в Иерусалим, и носи Богомладенеца Иисус в Своите обятия като на лек облак. А ние, недостойните, като посрещаме Царя на Славата и Пресветата Майка Дева, със стареца Симеон зовем към Преблагословената:\nДойди, Пречиста, Господ е с Тебе, и чрез Тебе с нас.\nНебесните Ангелски ликове, гледайки към земята, виждат своя Творец и Владика, първороден от цялото творение, носен като Младенец в девическите обятия на безмъжна Майка и отиващ в Иерусалимския храм, и радостно пеят на Него и на Царицата Дева празнична хвала:\nДойди, Царю на небето и земята, в града на великия Цар, светия Сион; дойди, Всевишни Боже, от небесните висоти в ръкотворния земен храм.\nДойди, Единородни Сине Божий, и се всели с човеците на земята; дойди, непорочен Агнец Божий, да се принесеш на Господа, Който живее на небесата.\nДойди, чиста Гълъбице, безмъжна Невесто на Светия Дух; дойди, нескверна Агнице, Нетленна Майко на Агнеца Христа.\nДойди, Богоизбрана Отроковице, най-желана Дъщеря на Бог Отец; дойди, Небесна Царице, блага Владичице на целия свят.\nПресветата Дева, виждайки Себе Си чиста след Христовото рождество и нямаща нужда от очистване, защото Христос мина през Нея, както слънчев лъч през кристал, без да накърни девствената чистота на Своята Пречиста Майка, но бидейки смирена, Тя не се гордееше със Своята нетленна чистота, и когато се изпълниха дните на законното Й очистване, стана със свети Иосиф Обручник от Витлеем и възнесоха Божествения Младенец, за да Го представят пред Господа в Иерусалим, пеейки Му с радост: Алилуия.\nПредузнал Те отдалеч, Дево, носеща въплътения Бог на Своите ръце, Исаия предизвести: „Ето, Господ седи на лек облак“. А Ти, о, Богомайко, като отиваше в Иерусалим и носеше на Своите обятия Божествения Младенец, размисляше как стана Майка и остана Дева. Но знаейки, че това раждане стана свръх естеството, с трепет говореше в Себе Си: Как да Те назова, Сине Мой? Ако Те нарека човек, зная, че превъзхождаш човека, защото си запазил нетленно Моето девство, и Твоето зачатие е Божествено. Ако Те нарека Бог, виждам Те подобен на човек във всичко, освен в греха. Затова те проповядват като съвършен Бог и съвършен човек. А ние, посрещайки Нейното пришествие, чисто да почетем Чистата, като казваме така:\nДойди, чиста Дево, чисто родила чистия Бог; дойди, безмъжна Майко на Емануил, непознала брак.\nДойди, по-честна от Херувимите, удивила Гавриил със своята чистота; дойди, несравнено по-славна от Серафимите, на Която се поклони цялото ангелско естество.\nДойди, ненасята Земя, от Която израсна за нас Класът на живота; дойди, неизгаряща Къпина, Която огънят на Божеството не изгори при раждането.\nДойди, невместимо Вместилище, Което не могат да гледат шестокрилите и многооките; дойди, огнезрачен Престол, Който земнородните недоумяват как да възхвалят достойно.\nВодена от Божествена сила, Пресветата Дева дойде в светия град Иерусалим, като светоносен ден, и озари целия свят със Слънцето на Правдата, Христа, защото Тя се яви херувимски Престол, висок и превъзнесен с девствена слава. Тя носи на Своята ръка Царя на Славата, пред Когото незримо стоят шестокрилите Серафими и зоват с всички небесни сили: Алилуия.\nИмайки богоприятна утроба, Девата се затече към храма, като носеше на Своите ръце Богомладенеца Христа, и преклонила колене пред Господа, с веселие и благоговение изрече: О, предвечни Отче, това е Твоят Син, Когото си изпратил да се въплъти от Мен за спасението на човеците. Това е Плодът на Моята утроба, заченат в Мен от Светия Твой Дух и неизказано преминал, това е Моят Първенец. Приеми въплътеното от Мен Твое Слово, приеми Твоя Син от Мен, Когото Ти принасям, за да изкупиш чрез Неговата плът и кръв, приети от Мене, човешкия род. А ние, като слушаме Твоето тайно моление, Пречиста, зовем към Твоя Син и наш Бог така:\nДойди, пресладки Иисусе, слязъл кротко и тихо, като дъжд от небето на чиста земя; дойди, сладчайши Животе, незримо явил Себе Си във въплъщението, като капка падаща на земята.\nДойди, всемилостиви Спасителю, дошъл да подириш и спасиш погиналото; дойди, предобър Пастирю, пожелал да понесеш на Себе Си заблудените овци.\nДойди, Лекарю на безнадеждните, благоволил да носиш върху Себе Си нашите немощи и недъзи; дойди, Агнец Божий, пожелал да вземеш върху Себе си греховете на целия свят.\nДойди, Господи на Славата, носен на лек облак, Който ще прогониш тъмата на прелестта; дойди, Царю на света, седнал на Давидовия престол, Който ще явиш царство не от тоя свят.\nКато имаше в себе си буря от помисли на съмнение, Божият първосвещеник Захария се смути, виждайки Пресветата Дева с Младенеца, застанал на вратите на храма на мястото на нечистите жени и дошла да проси законно очистване, защото знаеше, че Тя е възпитана в Светая Светих, и духом узна, че тази Майка е Чиста Дева и след раждането. Затова Я постави на мястото на девиците, където не подобаваше да стоят жените, имащи мъж, и посрещайки Я, със страх и радост възпя на явилия се Бог: Алилуия.\nКато слушаше Захария Твоите дивни слова пред Бога, Пречиста, и видя, че искаш да положиш Своето възлюбено Чедо на него, като на Божи първосвещеник, като в ръцете на Самия Бог, и че си принесла на Бога жертва като най-бедните, според писаното в закона, два млади гълъба, се умили в сърцето си и със страх Божий прие Богомладенеца, и като на законен Творец и Бог, Му говореше така:\nДойди, Стар по дни, дал в древността закон на Моисей на Синай; дойди, Младенче, дошъл днес в храма, за да изпълниш закона.\nДойди Ти, Който имаш за Престол небето, пожелал да изпълниш земния храм с небесна слава; дойди, въплътил Се от Дева, възжелал да обожиш човешкото естество.\nДойди, слязъл до образ на раб, за да ни направиш от роби на греха раби на Правдата Божия; дойди, сияние на Отеческата ипостас, за да ни покажеш чеда Божии на Небесния Отец.\nДойди, Изпълнителю на Закона, принесъл на Бога два млади гълъба, за да полетим на небесата като чисти гълъбици; дойди, Подателю на милост, пожелал милост, а не жертва, за да Те посрещнем с елей на милост.\nБогосветла звезда изгря, когато светият старец Симеон дойде по вдъхновение в храма. Той, млад по дух, макар и престарял тялом, бе праведен и благочестив, живееш с вяра и чакаше Утехата Израилева, защото му бе обещано от Дух Светий, че няма да види смърт, докато не види Христа Господен, дошъл в плът. Той, като погледна към Пречистата Дева и носения от Нея Младенец, видя Божията благодат, и узнал духом, че Този е очакваният Месия, с усърдие пристъпи към Него, въздаде благодарение на Бога и със страх Божий и сърдечна радост Му пееше: Алилуия.\nКато видя старецът Симеон на ръката на Дева Създателя на човеците и Го позна като Владика, ако и да бе Младенец на вид, цял се изпълни с неизказана радост, и забравил себе си, изрече весело: Тебе желая, Боже на отците и Господи на милостта, към Тебе гледам, Който държиш всичко със Своето Слово, Тебе посрещам, Който владееш над живота и смъртта, Тебе очаквам, съединилия небето и земята, за Тебе жадувам, възкресяващия мъртви, за Тебе копнея, утешаващия страдащите и на Тебе говоря така:\nДойди, очакван от всички пророци, и ни посети с Твоето спасение; дойди, желан от всички народи, и ни просвети с Твоето откровение.\nДойди, дошъл от юг Изкупителю наш, за да избавиш Адам и Ева от греха и древната клетва; дойди, явил се на земята, Спасителю наш, за да поживееш с човеците и да ги изведеш от тъмнината и смъртната сянка.\nДойди, Просветителю наш, и проповядвай благоприятната Господня година; дойди, Избавителя наш, и отпусни в радост съкрушените по сърце.\nДойди, Пастирю и Учителя, и проповядвай освобождение на пленените и проглеждане на слепите; дойди, Творче и Владико, за да благовестиш спасение на бедните и опрощение на всички човеци.\nДивен проповедник на Христовото пришествие се яви Богоносецът Симеон, когато, преизпълнен с Дух, пръв от човеците позна своя Творец, дошъл в плът, и пръв изповяда Неговото Божество, говорейки Му като от лицето на всички живеещи на земята: на Тебе се покланяме, защото Ти си наш Бог; на Тебе се молим, защото Ти си наш храм; на Тебе служим, защото Ти си Творец на закона. Ти си Бог Един, и няма друг Бог, освен Тебе, и друг Син, Единосъщен на Отца. Чрез Тебе живеем и се движим, и съществуваме. Ти си най-прекрасният от всички човешки синове, като Бог и човек. Весели се сега, небе, защото Бог помилва Своите люде, ликувайте, земни основи, и вие, които сте в ада, защото се яви възкресение за мъртвите: днес видях Спасителя на света, на Когото зова: Алилуия.\nПросия за целия свят просвещението на Истината, когато Пресветата Дева подаде на стареца Симеон със Своите пречисти ръце Божествения Младенец, като Животворящ Въглен, тайнствено взет от Божия жертвеник, като каза: Приеми, честни старче, Твоя Господ, приеми неизчерпаемото Съкровище и непостижимата Сила. Обгърни Нетлението и се обнови и просвети от Слънцето на Правдата. Огънят на благодатта на Моя Господ не опалва, но просвещава, Той ще очисти твоите грехове и всички твои беззакония, за да бъдеш начатък на очистването на целия свят, и така да снемеш всичко вехто и да се облечеш във всичко ново. Слушайки тези милостиви слова на Пречистата, да Й зовем така:\nДойди, Девице, сияеща с небесна чистота, озарила ни с Незалязващата Светлина; дойди, пречудна Царице на горния свят, Която ни възвеждаш в горните обители.\nДойди, тайнствена Къпина, чрез Която се запали за целия свят огънят на Божеството от небесните висоти; дойди, светоносен Облак, чрез Която Богомладенецът Христос се принесе за спасение на всички.\nДойди, огнен Престол на невидимия Цар; дойди, небесен Кивот, вместил Христа.\nДойди, Пресвета Палато на Пресветия Дух; дойди, нескверна Невесто на безсмъртния Цар.\nКато искаше да получи ново очистване, светият старец Симеон, както някога Исаия, се поклони на пречистата Богомайка, докосна се до Нейните Божествени стъпки и каза: Огън носиш, Чиста, боя се да обгърна Младенеца, владеещ света. Защото ти, като с ангелски криле, ме просвещаваш с ръце, подавайки ми Този, Когото херувимите трепетно носят на крилете си. Него Симеон, прострял ръце, прие в своите честни обятия и с радост зовеше: Алилуия.\nНово и преславно чудо се извърши днес: старецът Симеон приема с тленни ръце Твореца, създал човека, та Бог да поживее с човеците и да направи човека небе. Като получи желаното и видя изпълнението на обещанията, той, като зряла пшеница, се молеше за освобождаване от тялото, и като бял лебед, украсен със седини, в залеза на живота изрече весело: очите ми видяха Твоето спасение, скрито отвека тайнство. Затова сега ме отпусни, Владико, Твоя раб според думата Си, смиром от връзките с тази плът към чудния и нетленен живот, та отивайки си оттук, да отнеса радостната вест на моите отци за Твоето пришествие в света. Затова Ти зовем:\nДойди, Иисусе, Подателю на живота, за да ни дариш живот и възкресение на всички Твои верни; дойди, Владико, Победителю на смъртта, за да избавиш Твоите люде от вечна смърт.\nДойди, безсмъртни Царю, за да освободиш вечните затворници от тъмнината и смъртна сянка; дойди, пресладък Живот, за да отвориш пак за Адам райските врати на чудния живот.\nДойди, желан Женише, защото душата ми копнее и чезне за Господните двори; дойди, най-любима Светлина, защото сърцето ми намери храм на Живия Бог в долината на плача.\nДойди, предвечни Боже, защото Твоето спасение е близо до ония, които се боят от Тебе; дойди, всещедри Спасителю, защото Твоето Слово принесе голям мир на ония, които Те обичат.\nКато слушаха странните слова на дивния старец за Младенеца, Иосиф и Пречистата Дева се чудеха на казаното за Него: защото виждаха Симеон да говори на Младенеца, но не като на Младенец, а като на Стар по дни, и да се моли на Бога, имащ власт над живота и смъртта и можещ още в същия миг да го отпусне в другия живот, и слагайки тези думи в сърцето си, благодарствено зовяха към Бога: Алилуия.\nЦелият бидейки в Бога, светият старец Симеон се изпълни с пророчески дух и много изрече за Божествения Младенец, че ще слезе дори до ада и ще даде освобождение на всички пленени, проглеждане на слепите и на немите да говорят. И обръщайки се към Мария, Неговата Майка, Й провъзгласи: ето, Тоя лежи за падане и ставане на мнозина в Израиля и за предмет на противоречия, – и на Сама Тебе, о, безсмъртна Майко, оръжие на печал ще прониже душата, като видиш Твоя Син, прикован на Кръст, – за да се открият мислите на много сърца за спасение от греховете им. Като слушаме това пророчество, зовем към Пречистата така:\nДойди, Майко и Дево, избегнала болките на раждането при Твоето девствено рождество; дойди, Майко на Агнеца и Пастира, имаща да понесеш сърдечна болка при Кръста на Твоя Син.\nДойди, Радост наша, да се приобщиш към Христовите страдания, за да се възрадваш с Него в явяването на Неговата слава; дойди, Утешение в печали, за да бъдеш изпитана като злато в горнило, и Сама да можеш да помагаш на изкушаваните.\nДойди, обрадвана, Която ще развеселиш Ева, родила печал за жените; дойди, препрославена, Която чрез Своите скърби ще освободиш целия свят от скърбите.\nДойди, по-честна от цялото творение Дево, обновила цялото видимо творение със Своето рождество; дойди, най-Свята от всички Светии Майко, съединила Ангели и човеци в Твоето сретение.\nВсяко ангелско естество се удиви на великото снизхождение на нашия Бог към човеците и говореше: чудни и преславни неща виждаме днес, непостижими и неизказани: Създалият Адам се вмества в обятията на стареца. Пълни са краищата на света с Неговата благост, пълно е цялото творение с Неговата хвала, пълно е цялото човечество с Неговото снизхождение. Небесата, земята и преизподнята са пълни с Неговото милосърдие, пълни са с Неговите щедрости, пълни с дарове, пълни с благодеяния. Небето и земята са пълни с Неговата слава! Затова запляскайте с ръце всички народи, пеейки Му: Алилуия.\nБожественият вития, Боговидецът Симеон, макар и много да изрече за похвала и благодарност към Пренепорочната Божия Майка, родила на света Бога и човека, Спасителя на нашите души, но не можеше да възхвали достойно Нея, Която и небесните умове недоумяват как да възхвалят, но победен от любов, Я величаеше и говореше: пресвето и дивно Божие жилище, Ти си начало, среда и край на нашия празник. Ти си направила да изгрее Светлината на Слънцето, Ти си отворила извора на човеколюбието на Твоя Син, Твоята памет превишава всяко слово и Твоето величие превъзхожда нашата немощ. Моля Те: непрестанно поменавай нас, които Те хвалим и с духовен възторг Ти зовем така:\nДойди, вечна, непрестанна наша Радост, явила Христа, радостта на целия свят; дойди, винаги облажавана наша Сладост, неопалимо държаща на ръце Огъня на Божеството.\nДойди, вечносияйна Зора, просветила вехтия храм с нова благодат; дойди, неугасима Свещ, озарила в Твоето сретение душите на верните с Христовата Светлина.\nДойди, носила на ръце Небесния Огън, за да просияят чрез Тебе светостта и красотата в светилището; дойди, нетленно родила, като Приснодева, незалязващата Светлина, за да се възвести чрез Тебе спасение на всички краища на света.\nДойди, одушевен Божий Кивот, защото чрез Тебе се яви новата благодат, спасителна за целия свят; дойди, Божия Скиния с човеците, защото чрез Тебе Бог на боговете в Сион се възцари над всички люде.\nПроповедница на спасението се яви Боговдъхновената Анна, сияеща с пророчество и непорочна по закона: тя не се отделяше от храма Господен, служейки на Бога в пост и молитва ден и нощ. Тя, излязла с праведния Симеон да посрещне Богомладенеца Христа, говореше дивни неща, изповядвайки Го като Творец на небето и земята. И като Го обгърна, допря устата си до Неговите уста, Духът се всели в устата й и тя заговори: Ти си Бог и Син Човечески, Син на Царство и на унижение. Ти чуваш и мълчиш, виждаш и си невидим, всезнаещ си и съкровен. И тя изрече много пророчества за донесения Младенец на всички, които очакваха избавление в Иерусалим, а Богородица величаеше. О, дъще Фануилова, дойди и застани с нас, зовейки към Бога: Алилуия.\nЦарю Предвечни и Слове Божий! Ти сега си се явил в плът в храма на целия свят, носен на ръце като Младенец, за да поживееш с човеците и да възвестиш спасение на всички от Адам. Древното премина, ето, всичко стана ново. Твоята правда надникна от небесата, яви се Твоята милост и Твоята благодат се възцари на земята, защото си дошъл да подириш и спасиш погиналото. Затова никого не отхвърляш, от никого не се отвръщаш, както някога от Оза, който се докосна до Кивота на Твоя Завет, и бе поразен със смърт. А сега блудницата припада пред Тебе и става целомъдрена, кръвоточивата се докосва до Тебе и се очиства, митари и грешници седят с Тебе и биват приети за Твои приятели, защото призоваваш при Себе Си всички отрудени и обременени. Затова с радост посрещаме Твоето пришествие и зовем така:\nДойди, о, Христе, Царю на всички, и стани за среща с нас; дойди, Иисусе, Лекарю на нашите души, и излез за наша помощ и спасение.\nДойди, добър наш Пастирю, дошъл да подириш заблудената овца, и подири нас, заблудените; дойди, Утешителю Благи, потърсил и намерил изгубената драхма, и намери душите на погиналите човеци.\nДойди, всещедри и човеколюбиви, и ни приеми в Своите отечески обятия; дойди, всемилостиви и добросърдечни, и ни посели в Твоите райски обители.\nДойди, Утешителю на скърбящите, и защити и упъти нас, плуващите в морето на житейската суета; дойди, Спасителю на заблудените, и спаси и издигни нас, потъващите в бездната на греха.\nПение всеумилено Ти принасяха за Твоето явяване, Христе, Богоприемецът Симеон и праведната Анна, пламтейки духом, с уста радостно проповядваха Твоето пришествие в света на всички, очакващи избавление. А книжниците и фарисеите, слушайки такова свидетелство за Младенеца, негодуваха и най-вече осъждаха, като явен законопрестъпник Захария за това, че постави Майката на мястото на девиците, заради което скоро го убиха между храма и жертвеника. А Богомладенецът Христос бе отнесен от злобата на Ирод в Египет, за да бъде там за вечно знамение и Господ да бъде познат от египтяните, и да принесат жертва и дар, пеейки Му: Алилуия.\nСветлина за просвета на езичниците си бил, Слънце на Правдата, Христе, носен на лек облак, както Симеон пророчески провъзгласи днес, за да покажеш началото на новата благодат, започвайки от Египет и до последните краища на земята, защото Ти си Източник на живота и Светлина за човеците, за да свети светлината в мрака, и мракът да не я обземе. Със зората на Твоето Божество просвети и нашата душевна тъмнина, та всички, запалили в сърцето си свещта на добродетелите, със Симеон и Анна, като нови свещоносци да Те посрещнем с любов и да зовем на Тебе и Твоята Пречиста Майка така:\nДойди, Иисусе, Светлина на света, за да ни просветиш със светлостта на Твоите светии; дойди, Христе Спасителю, Който живееш в непристъпна светлина, за да ни обожиш в светлината на Твоето лице.\nДойди, Слънце на Правдата, за да изгрее в Твоите дни правда и мир на земята; дойди, свята Светлина, за да слезе от небесата в нашите сърца огънят на любовта и вярата.\nДойди, Небесни Царю, и да бъде благословено и пресветло Твоето пришествие; дойди, Творче и Владико, за да излезем да Те посрещнем с горящи светилници от чистота.\nДойди, тиха и незалязваща Светлина, за да поживеем в тишина и безмълвие през всички дни на своя живот; дойди Единородни Сине Божий и Слове, за да извършим с трепет и радост своето спасение.\nНова благодат изпълни днес вехтия храм на закона, когато Ти си дошъл в него, Христе, носен на ръце като Младенец, за да се изпълни предсказаното от Твоя пророк Агей: Ще дойде Желаният от всички народи; ще изпълня тоя Дом със слава, защото славата на тоя последен храм ще бъде по-голяма, отколкото на предишния, и на това място ще дам мир. Затова да се украси с неизказаната светлина на Твоето Божество и нашата нова Църква, готвейки се да Те приеме радостно, като Жених, и просвети нашите душевни ръце, за да ги прострем като Симеон в чистота и да те посрещнем, и с веселие да Ти зовем: Алилуия.\nКато възпяваме, о, Богомайко, Твоето идване с Божествения Младенец в Господния храм за сретение с целия свят, възхваляваме Твоята неизказана чистота, превъзхождаща Ангелите, покланяме са на просиялото от Тебе Слънце на Правдата Христос, със Симеон го посрещаме и приемаме в своите обятия. С Анна изповядваме Неговото Божество, с Иосиф Му принасяме в дар, като два млади гълъба, нашите душа и тяло, и като мъдрите девици светло да украсим светилниците на нашите души и да принесем горящи свещи на истинската Светлина Христа, явила се за просвета на света, и изплели песни, като цветя, да принесем на Тебе, като венец на благодарение, такива похвали:\nДойди, благодатна Богородице Дево, и ни запази под покрова на Твоето девство в девство и чистота; дойди, светоносна Палато на Владиката, за да ни направиш дом на Светия Дух чрез Своята благодат.\nДойди, по-светла от утро Дево, за да запазиш и нас като синове на деня до края на живота; дойди, Майко на Светлината, носеща Слънцето, за да просветиш и нас със светлината на Твоята благодат.\nДойди, Света Служителко на великото тайнство, за да научиш и нас свято да служим на Твоя Син и Бог; дойди, добра Помощнице на целия свят, за да запазиш и нас невредими от света, плътта и дявола.\nДойди, о, Девице Мария, да просветиш нашите души, помрачени от страстите; дойди, о, дивна Отроковице, за да запазиш Твоите люде, заслепени от грехове.\nО, Всевъзпявана Майко и Дево, донесла в Светилището най-Святото от всички светии Слово за среща с нас и за спасение на света; приеми това празнично наше приношение, покрий ни и ни запази от всякакви нужди и печали и ни избави от всякакви греховни вражески мрежи. А Ти, Която нетленно си станала Врата на Божеството, отвори на всички, които искат да се спасят, небесните врати, та избавили се чрез Теб от вечните мъки, да пеем, срещайки Господа във въздуха: Алилуия.\nТози кондак се чете три пъти. След това 1-ви икос „Небесните ангелски ликове…“ и 1-ви кондак „Избраната Майка на Избрания Цар…“\nГосподи Иисусе Христе, Единородни Сине и Слове Божий, в древност видян от пророците, като в огледало и гадания, а в последните дни нетленно роден по плът от Пресветата Дева Мария, и в четиридесетия ден донесен на ръце от Нея като Младенец в Светилището за сретение с целия свят, явен и носен в обятията на праведния Симеон, за спасение на всички от Адам! Колко преславно и пресветло е Твоето принасяне в Господния храм на ръката на Божията Майка и Твоето Божествено сретение! Днес небесата се веселят и земята се радва, защото видяхме Твоето шествие, Боже, шествието на Бога, нашия Цар в Светилището. Някога Моисей възлезе да види Твоята слава, но не можа да види Твоето лице, защото си му показал само Своята задна страна. А в този пресветъл ден на Твоето сретение Ти си се явил на човеците в светилището, сияйеки с неизказаната Светлина на Божеството, за да Те видят заедно със Симеон лице в лице, и да Те докоснат с ръце, и приели Те в своите обятия, да Те познаят като Бог, дошъл в плът. Затова прославяме Твоето неизказано снизхождение и велико човеколюбие, защото с Твоето пришествие сега си дарил небесна радост на падналия някога човешки род: Ти по Своя праведен съд си изгонил нашите прародители от рая на сладостта в този свят, а сега си ни помилвал и пак си ни отворил райските обители, и си обърнал плача ни на радост, та падналият Адам вече да не се срамува от Тебе за непослушанието и да не се крие от Твоето лице, призоваван от Тебе, защото Ти сега си дошъл да вземеш върху Себе Си неговия грях, да го умиеш със Своят кръв и да го облечеш, голия, в дрехата на спасението и одеждата на веселието и да го украсиш, като невеста, с красота. А всички ние, които поменаваме Твоето Божествено сретение, сподоби с мъдрите девици да излезем на среща с Тебе, нашия Небесен Жених, с горящи светилници на вярата, любовта и чистотата, за да съзерцаваме с очите на вярата Твоето Божествено лице, да Те приемем в своите душевни обятия и да Те понесем в своето сърце през всички дни на своя живот, да бъдеш наш Бог и ние – Твои люде. А в последния и страшен ден на Твоето пришествие, когато всички светии ще излязат на последната и велика Твоя среща във въздуха, сподоби и нас да Те срещнем, и така винаги с Господа да бъдем. Слава на Твоето милосърдие, слава на Твоето Царство, слава на Твоя промисъл, еднички Човеколюбче, защото Твое е Царството и Силата, и Славата с Безначалния Твой Отец и с Пресветия и Благия, и Животворящ Твой Дух, сега и всякога, и във вечни векове. Амин.\nМолитва към Пресвета Владичица Богородица\nО, Пресвета, сияеща с Небесна чистота Дево, кротка Гълъбице, нескверна Агнице, блага Помощнице на света, Майко на Христа, нашия Бог! Ти си начало, среда и край на сегашната наша радост, защото от Тебе просия Слънцето на Правдата, Христос, нашият Бог, и Него си принесла на Своите свети обятия в четиридесетия ден в Светилището за сретение с нас и за радост и спасение на целия свят. Затова Те облажаваме и прославяме, защото ти си Скиния на Бога с човеците, предвидяна от Богослова, и чрез Нея Бог се посели с нас, за да бъдем Негов народ. Ти си небесна Врата, предсказана от Иезекиил, чрез Която пак се отвориха за нас входовете на райските обители. Ти си висока Стълба, видяна от Иаков, по Която Бог слезе на земята, и Мост, превеждащ от земята на небето. Затова Те молим, като гледаме как си влязла в Светилището, носейки на Своите ръце Небесния Огън, Бога, Благодатна, с огъня на Твоите молитви изгори огъня на нашите страсти, за да се избавим от вечния геенски огън. Ти си дошла в Светилището за очистване по закона, нямайки нужда от очистване, бидейки чиста Дева, с това научи и нас как подобава да пазим себе си в целомъдрие и чистота, и с какво смирение подобава да преминаваме подвига на девството, помнейки, че Ти, Която си по-висша от Херувимите, си застанала на мястото на нечистите жени. Ти, о, Пресвета Майко, Сама бидейки Боговместим храм Божи, си принесла в законния храм Своя многожелан Син, Христа, нашия Бог, сподоби и нас повече от всичко на земята да обичаме храмовете на Твоя Син, да ги посещаваме през всички дни на нашия живот, там да гледаме Господнята красота, защото по-добре е един ден да бъдем в Господните двори, отколкото да живеем в жилищата на беззаконните. И най-вече ни дай, Пречиста, като Симеон, неосъдително да носим Твоя Син и наш Бог в обятията на своето сърце, когато се причастяваме с Неговите пречисти Тяло и Кръв, и ни помогни тогава усърдно да се опазваме в святост и страх Божий, за да не оскверним храма на нашето тяло. И така, винаги срещайки, о, Богомайко, Твоя Син в сърцата и в душите си, по Твоите молитви да се сподобим да достигнем и онази блажена среща във въздуха, когато с всички светии непрестанно ще славим и възпяваме Неговото Пресвето име с Отца и Светия Дух и Твоето милостиво застъпничество сега и всякога, и във вечни векове. Амин.\nсв. Серафим (Соболев)словоСофияСретение Господне\nРетроспективна изложба по повод 137 г. от рождението на Борис Денев


Таханови бонбони - Вкусно лято с Лора и Стоян - woman.bg\nХапва ви се нещо сладичко и в същото време здравословно? С тази рецепта ние, Лора и Стоян, ви предлагаме чудесна идея, с която да доставите истинска наслада на сетивата си - за едно невероятно #ВкусноЛято.\nВреме за приготвяне: 40 минути (и време за охлаждане)\nНеобходими продукти за 30 бр.:\n30 фурми (без костилки)\n80 г светъл сусамов тахан\n180 г кокосово масло (студено пресовано) &Nothingmore\n50 г какаово масло &Nothingmore\n1 щипка сол &Nothingmore\nСусамовият тахан се разбърква и се слага във фризер, за да стегне. Фурмите се пълнят със сусамовия тахан и се прибират във фризер. Кокосовото и какаовото масло се смесват в купа на водна баня. Когато се разтопят (не бива да се загряват много) се добавят захарта, какаото, ванилията и солта. Разбърква се добре и сместа се охлажда, трябва да е с гъстотата на боза. Фурмите се изваждат от фризера и се потапят в глазурата. Подреждат се върху силиконов килим, поръсват се със запечен на сух тиган сусам и отново се прибират в хладилник, за да стегнат.\nМалинов мус Дипломат\nМиди по сицилиански\nЩрудел с кайсии


Сън за розмарин - сънища и тяхното значение - речник на сънищата\nКакво означава сън за розмарин?\nКакво означава сън, в който усещате мирис на розмарин?\nКакво означава сън, в който поръсвате храната си с розмарин?\nКакво означава сън за розмаринови растения?\nКакво означава сън за бране на розмарин?\nСънят за розмарин символизира тъга, меланхолия и сладки спомени. В съня си се спирате на нещо или се замисляте за нещо от миналото. Може би копнеете за времето, когато животът беше по-прост.\nСън, в който миришете на розмарин, означава, че скоро ще срещнете човек, който ще ви достави голямо удоволствие. Той или тя ще се отнасят към вас с голямо уважение и грижа. Връзката ще бъде дълготрайна.\nСън, в който поръсвате храната си с розмарин, означава, че ще постигнете успех в кариерата си и че животът ви ще се подобри. Можете да поемате отговорност и да изпълнявате задълженията си. Ставате по-зрели.\nСън, в който засаждате розмарин, означава, че сте в състояние да правите неща, които никога не сте могли да правите преди.Има нова ситуация, която ще бъде от полза за вас. Този сън може също така да предскаже, че ще бъдете приети от хората.\nСън, в който берете розмарин, означава, че ще имате приятен ден. Ще бъдете в добро настроение и ще изживеете много приятни моменти. Този ден ще бъде добър спомен за по-късно.


Гост в блога : Цветина | Марка на фокус – Catrice – Beauty Galore\nДнес на гости ми е Цветина, която е автор на блога Beauty and Other Drugs. Случайно попаднах на блога й преди няколко месеца и много ми хареса. Може би тук е моментът да призная, че профилната й снимка е феноменална 😀 Следя я от тогава и реших, че ще ви бъде интересно да видите нови лица в блога. Темата, която избра, много ми допада, защото Catrice е марка, която харесвам и използвам често, а съм сигурна, че подобно обзорно мнение ще бъде полезно и на вас. Приятно четене!\nЗдравейте! Първо искам много да благодаря на Ани за поканата да гостувам в блога й – това си е голяма чест за мен, имайки предвид какъв редовен читател съм и колко много харесвам .. да го наречем „творчеството“ й, защото то си е един вид такова 🙂.\nКонтуриращата палитра очаквах с огромно нетърпение, защото е много трудно да намериш дрогерийни продукти за целта. След като си я купих някак еуфорията ми .. умря. Палитрата съдържа по 2 цвята за контур и хайлайт и 1 хайлайтър. Очаквах по-голяма пигментация и имах желанието благодарение на нея да се превърна лесно в Ким Кардашиан, но уви. След като блендна цветовете (тъмните) те почти не се забелязват на лицето ми, а аз предпочитам по-интензивен резултат. Хайлайтърът пък изобщо не ми допадна – много е гъст и дори не посегнах да си го сложа на лицето 😀 Общо взето ако искате ежедневен контур, пробвайте, но лично при мен ще събира прах, колкото и да не ми се иска.\nТова бяха нещата ми от Catrice като в заключение мога да кажа , че харесвам марката и съм доволна от съотношението качество-цена. Ако все още не сте пробвали нищо на марката, направете го, няма да сгрешите 🙂


Бръшлян екстракт - За здрава дихателна система- Revita.bg\nРеференция 08239 NW\nБръшлян екстракт 50 mg – естествено средство за насърчаване здравето на дихателните пътища.\nЕкстрактът от бръшлян (Ivy Extract) подпомага здравословното функциониране на белите дробове и дихателната система. Действа като природно противовъзпалително средство, което притежава силно антиоксидантно действие.\nПодпомага отпускането на мускулатурата на дихателните пътища и редуцира кашлицата при хора с алергии, астма, бронхит, ХОББ;\nНасърчава втечняване на слузта и нейното по-бързо изхвърляне;\nПодобрява функциите на дихателната система и редуцира бронхиалните спазми;\nПритежава антивъзпалителни, антигъбични, антиартритни и антипаразитни ефекти.\nЕкстрактът от английски бръшлян притежава силни антивъзпалителни ефекти. Действа отхрачващо и спомага за премахване на слузта от бронхиалната система. Отстраняването й редуцира възможността за развитие на патогени и бактерии. Това е ключов фактор, поради който екстрактът от бръшлян се препоръчва като ефективно средство при алергични реакции и астма. Качеството му на антиспазматично средство го прави особено подходящ избор за намаляване на кашлицата.\nМощното си действие бръшлянът дължи на ценните си съставки- сапонини и флавоноиди. Сапонините притежават уникална химична структура, тя им позволява да играят съществена роля за човешкото здраве. Оказват регулиращо действие на холестерола, повишават имунната система, притежават антиоксидантен ефект и насърчават здравината на костите. Флавоноидите действат имуностимулиращо, детоксикират тялото, насърчават здравината на кръвоносните съдове, подпомагат тялото при алергични състояния.\nекстракт от лист 50 mg 150 mg\nПриложение: Допринася за поддържане на нормалното състояние на дихателната система.\nДозировка и приложение: По 2 капсула 3 пъти дневно.\nКатегории: Дихателна система/ Настинка и грип/ Nature's Way


»Шокиращите разкрития за Глория Петкова оставиха всички без думи\nМоделката Глория Петкова, която нашумя с участието си в риалити формата ВИП Брадър 2016, е доста ексцентрична и провокативна натура. До това заключение стигнаха фенове на звездата, разглеждайки снимки от профила ѝ в социалните мрежи.\nНа тях красавицата позира в оскъдно бельо и освен това издига в култ някои забранени субстанции. Провокациите на Глория обаче не приключват само с това. Манекенката си е позволила дори да се снима с вибратор, което минава всякакви граници.\nВсичко тези кадри допълват мнението, което зрителите на ВИП Брадър си създадоха за участничката. Припомняме, че докато беше в шоуто, тя се изявяваше основно с цигара в едната ръка и алкохол в другата.\nМежду пушенето и наливането си пък запълваше времето си със злобни коментари и истерични пристъпи. Вероятно и заради това феновете на формата решиха да я изритат от Къщата.


Играчи на Global Poker разбиват лайв сцената\nиз ПОКЕР СВЯТ / Добавена на 13.03.2018\nПървите двама представители на Global Poker се прибраха като победители\nКато най-бързо развиващия се покер сайт на Америка, Global Poker, продължава да бележи нови висини онлайн. Също така, той създава някои големи таланти, които очевидно се чувстват у дома си на лайв масите, както и на онлайн сцената. Първите двама играчи, носеща логото на Global Poker се върнаха с хиляди долари за своите усилия.\nКато част от текущите Global Poker шампионати, победителите в класациите от всеки етап на първенството получават $ 5,000, които да похарчат за входни такси за събитие на живо по свой избор, където да представят Global Poker. Два от шампионатите, които вече се състояха, Eagle Cup и Grizzly Games, имат двама шампиони – Нейтън „Penta“ Блеър (Eagle Cup) и Сандра „MommyGingery“ Лефлър (Grizzly Games). И двамата успяха да се приберат вкъщи с повече от спечеленото в шампионатите на Global Poker!\nСлед като завърши на върха на класацията на Eagle Cup през октомври, Нейтън „ Penta “ Блеър реши да партнира на Global Poker по време на WSOP Cherokee Circuit през декември, където завърши на 34-то място от 957 участници в $ 1,675 Main Event за $ 5,627, което означава, че Нейтън е успял да спечели повече пари, отколкото входа, който му бе предоставен!\nНейтън Блеър бе първият играч, който представи Global Poker в събитие на живо и се изкачи в крайното класиране на главното събитие на WSOPC Cherokee в Северна Каролина, за да си тръгне с $ 5.6k.\nМеждувременно Сандра „MommyGingery“ Лефлър, която успя да спечели две събития от Grizzly Games през последните месеци, избра да участва в Wynn Spring Classic в Wynn Resort & Casino, Лас Вегас, където спечели не едно, а две събития. Тя пропусна на косъм финалната маса на събитие с вход от $ 360 + $ 40, завършвайки на 13-то място за $ 1,085. След това се класира на 47-ма позиция сред 958 играчи в главното събитие за още $ 6,218. Така, че тя напусна града с над $ 2,300 повече от осигурените й $5К.\nДоста впечатляващи неща за сайт, чиито шампиони играят за забавление!\nНещата около Global Poker се нажежиха допълнително, тъй като те неотдавна обявиха, че ще бъдат домакини на своя най-голям турнир, Global Poker Madness, който ще предложи гаранция от SC$ 200,000 на 1 април. Играчите могат да се класират само срещу SC$ 1,50.\nТагове: Global Pokerпокер на живопокер свят


Предишна 1 8 9 10 11 12 13 14 15 16 17 18 19 20 21 22 23 24 25 26 27 28 33 template Напред\nПървоначално публикуван от pepopepo Преглед на мнение\nАко имаш работа до Пловдив, драсни два реда на ЛС.\nКак мога да се сдобия с такава карта . Аз съм от Плевен .\nJeep Grand Cherokee WJ - 2001g.- 3.1TD - Quadra-Drive\nKawasaki ZZR 1200 - 2002 g.\nЗа Силистра,има ли някакъв шанс за карти?\nА за Стара Загора от къде мога да си взема такава карта?\nВ Петрол Драгичево онзи ден ме накараха да си регистрирам картата,отстъпка не ми дадоха,в смисъл каквото пишеше на колонката -това платих.Регистрирах я ,като заредя ще пиша какво се е случило.\nЩе проверим и ще се оправи... Май ще е време да направим някаква по-бърза връзка за такива ситуации...\nкакво стана с печелившата карта,трябваше да се обяви до края на юли?\nИмаш ли карта?\nАма вие там сте превилигировани даже и без карта зареждате на тънка лаисна от петрол\nЗа Кърджали има ли от къде да ги получим?\nАз съм от Кюстендил,бих искал да взема катра ако все още има някъде.Предварително благодаря.\nПървоначално публикуван от off_roader Преглед на мнение\nАко идваш към Благоевград ще ти дам.\nИма и куриери,днес последните 5бр. заминаха за Кърджали.\nДобър ден, извинявам се, ако не съм разбрал и задавам излишен въпрос, но 14 страници не можах да изчета, признавам си... За Пазарджик как мога да се снабдя с карта и дали ми се полага?\nNisan Patrol`92, GR, RD28T дълга база\nАбе че ти се полага, полага ти се ама как ще си я вземеш е друг въпрос.


Декоративните породи кучета и техните особености | Miau.bg\n»Декоративните породи кучета и техните особености\nДекоративните кучета са неописуемо сладки и мили. Те са не само много дружелюбни, но и заедно с това се разбират прекрасно с малките деца. Както всяка една порода, така и декоративните кучета имат особености, които е добре да знаете преди да решите да ги вземете такова домашен любимец. Те са просто една малка плюшена топчица щастие, която никога няма да ви предаде\nЕто някои от най-популярните породи декоративни кучета и някои особеност, характерни за тях.\nТази шотландска порода кучета преди това е била използвана за защита и лов. Кучетата са ловували дивеч и лисици, които се криели в дупки, пукнатини и каменни убежища. Козината на породата е къса и дебела, сива или червеникава на цвят. Четирикраките приятели имат къси, но здрави крака. Те са лоялни, мили и добронамерени, а също така са много умни кучета, обичат децата и лесно се обучават на различни кучешки команди.\nПородата е отгледана в Англия за лов на гризачи и малки животни. Тялото на кучетата е със средни размери, а очите са големи. Козината е твърда и плътно прилепнала до тялото, като може да бъде сива, черна и червеникава на цвят. Тези домашни любимци са много активни, смешни и обичат дългите разходки, но също така са много лоялни и безстрашни.\nКакто ни подсказва името, козината на това декоративно куче е бяла и къса. Също така те имат права опашка и малки уши. Много са енергични, мили и добронамерени, но и се разбират прекрасно с децата. Въпреки малките си размери, те са много издръжливи физически, но не понасят самотата и липсата на внимание.\nИмат къса козина, която не предизвиква алергична реакция, като цветът варира от светло до тъмно кафяв. Много са енергични, палави и мили домашни любимци. Със сигурност може да се каже, че тази порода е една от най-красивите и лоялни към стопанина си.\nТази декоративна порода е била отгледана в Германия. Козината им може да е бяла, златиста или с черни петънца. Те са много верни кучета, разбират се много добре с децата и се отличават с веселия си нрав. Почти не се нуждаят от разходки и физическа активност и затова са идеалната порода куче за апартамент. Много са любознателни и умни и именно затова много лесно се обучават на различни команди.\nОсобеностите на тези декоративни кучета включват среден размер, имат дълга и гладка козина със сламен оттенък. Много са спокойни, тихи и кротки, но и се разбират идеално с малките деца. Изключително са чистоплътни и лесно свикват със собственика си, ставайки му верен приятел.\nНевероятно мили и сладки декоративни кученца, които приличат на пухест облак щастие. Изключително добронамерени са и се отличават със спокойния си характер. Лесно се поддават на обучение на различни команди, но понякога могат да са малко инати. Средно живеят около 14 години и са изключително предани на стопанина си.\nТова е най-малката порода кучета в света и е родом от Мексико. Муцунката е къса, очите са големи, а ушите са закръглени в края. Най-честите разцветки са сивата и шоколадовата. По характер могат да са доста инати понякога, въпреки че са изключително умни, интелигентни и предани кучета.\nЕдна от най-старите и аристократични декоративни породи, които се отличават с нарцистичния си, но добронамерен характер. Те са малко флегматични и не харесват шумните пространства. Капризни са и искат цялото внимание да е насочено към тях, като по темперамент са много безстрашни и винаги биха защитили стопанина си въпреки малките си размери.\nЕдна от най-красивите и елегантни декоративни породи кучета, която има изключително атрактивен вид. По характер този любимец е дружелюбен, мил, уравновесен и спокоен, а също така е предан на стопанина си.\nДекоративните породи кучета са перфектен любимец за отглеждане в дома, ако имате малки деца, защото те се разбират идеално с тях.


Столичанин с наряд №20 в ЮЗ "В" АФГ\nСтоличанин с наряд №20 в ЮЗ "В" АФГ\nЧетвъртък, 31 Октомври 2013 22:27\nСтоличанинът Петър Григоров бе определен да ръководи футболната среща между Чепинец (Велинград) и Ботев (Ихтиман) в неделя. 28-годишният рефер, който е бивш играч на Струмска слава (Радомир) и Балкан (Ботевград), обаче още не е на 100% сигурен за мача заради контузия, анонсираха шефовете му от Зоналната съдийска комисия.\nЛайнсмени на двубоя от Югозападната „В“ група ще бъдат Георги Минев и Боян Станчев. За четвърти арбитър бе определен Георги Минов. Делегатското назначение бе поверено на един от ръководните фактори в Зоналната футболна централа – Спас Иванов от Пазарджик.\nМачът между Чепинец и Ботев ще бъде под номер 20 в трета дивизия за Петър Григоров. Дебютът му датира на 4 юни 2011 година, когато свири гостуването на тима от Ихтиман срещу Велбъжд (Кюстендил). Двубоят бе спечелен от домакините с 4:2. Тогава Ботев завърши на 19-то място в крайното класиране и изпадна в регионалната четвърта дивизия. Възпитаникът на НСА „Васил Левски“ раздаваше правосъдие и в сблъсъка между Пирин (Разлог) и Чепинец в края на месец ноември същата година. Двубоят бе изпъстрен с два червени картона за велинградчани, които обаче си тръгнаха с трите точки след феноменален успех с 0:1. През настоящото първенство столичният рефер пък надуваше свирката в областното дерби между Оборище (Панагюрище) и Балкан (Варвара). В него „воеводите“ надделяха с 1:0.


Какво ще работиш в телевизията? - СПОДЕЛИ И СПЕЧЕЛИ! Igraigo.com\nИскате ли да узнаете и да разберете, какво ще работите в телевизията?\nТелевизията се е превърнала в неизменна част от модерният живот. Ако преди години тя е била нещо ново и предизвикващо възторг, то в наши дни е по-скоро фон на вечерите, прекарани вкъщи. Всеки ден, от екрана ни се усмихват познати лица и се опитват да ни забавляват, с различни предавания.\nТелевизионният екран, направо прелива от риалитита, забавни програми, шоуто и какво ли още не. Лицата, на всяка една медия, се опитват да поднеса нещо ново, различно и интересно, на негово величество зрителя. Понякога успяват, а понякога – не! Освен водещите, обаче, в телевизията работят и много други хора, които стоят зад кадър и не ги виждаме. Има сценаристи, продуценти, режисьори, гримьори, стилисти, фризьори и какво ли още не. Всъщност, спокойно може да се каже, че зад водещият на всяко едно предаване, стоят поне още 10 човека, имащи доста по-отговорни задачи!\nВярно е, че този, които застава пред камерата е лице на предаването и съответно на медията, по която то се излъчва. За да изглежда водещият добре, обаче, за да говори смислено, както и за да представя интересно своите гости и теми, работят много други хора. Истината, за телевизията е, че зад красивата фасада се крие много, къртовски труд, който остава скрит за зрителя! А, Вие, някога мисли ли сте за работа в телевизията? В случай, че е така, най-вероятно сте виждали себе си, в ролята на водещ, на някое интересно предаване.\nТова, обаче, може и да не е точното телевизионно поприще за Вас! Ако искате, със сигурност, да разберете каква е идеалната професия, за Вас, в телевизионен мащаб, просто последвайте линка – Какво ще работиш в телевизията?! Да бъдеш водещ не е единственото, което може да правиш в телевизията. Може би сте родени за сценарист, оператор, а защо не и за следващият велик продуцент? Не губете повече време, а разберете истинската си телевизионна съдба!\nВ случай, че мечтата Ви, все пак е да сте център на телевизионно внимание, но не искате да сте просто водещ, има начин да се появявате честичко на екрана, ако смаете публиката с някакъв невероятен талант! За да откриете какви невероятни, скрити способности дремят във Вас, просто направете теста – Какъв е твоят скрит талант? и вече ще знаете с какво да смаете зрителите!


Постен крамбъл с боровинки...\nБоровинковият крамбъл се приготвя със сурови, белени бадеми, овесен флейкс, бадемова напитка и кокосово масло. За подсладител можете да ползвате по желание мед, сироп от агаве или кленов сироп.\n-350г смлени белени бадеми\n- 1 ч.ч. бял овесен флейкс\n- 4 с.л. Бадемово мляко\n- 1/4 ч.ч. стопено, кокосово масло\n- щипка сол и ванилия\n- ¼ ч.ч. Мед\n- 375 г пресни боровинки\n- 1/4 ч.ч. лимонов сок\n- 1/4 ч.ч. мед (сироп от агаве или кленов сироп)\n- 2 с.л. царевично нишесте\nЗагрейте фурната на 200 градуса. Смесете в купа всички съставки за крамбъла. Омесете с ръка, докато получите трохи. Намажете дъното на тавичка с размери 30:20 см с кокосово масло. Изсипете 2/3 от сместа и притиснете с ръка, за да заравните. Другата част запазете. Печете 15 минути на загрята фурна, до порозовяване.\nСложете продуктите за боровинковия топинг в малка касерола на котлона. След като сместа заври намалете на средна степен и изчакайте 10 минути да се редуцира и сгъсти. Разбърквайте с лъжица. След като боровинковият топинг се сгъсти го излейте върху изпечения крамбъл. Поръсете отгоре останалия суров крамбъл и печете десерта още 10 минути, до порозовяване.\nПостна яхния с лимец и спанак


Детоксикация с пластири, плюс ексфолиация и масаж на стъпала | Fras.bg Пловдив\nДетоксикация с пластири, плюс ексфолиация и масаж на стъпала, от Студио за красота Дани Арт\nСтъпалата ви поемат целия товар на тялото, но също и токсините на организма. Подарете им грижа и се детоксикирайте със специалното предложение на Студио за красота Дани Арт!\nДетоксикация с пластири, плюс ексфолиация и масаж на стъпала (около 60 минути общо)\t 12.50 лв вместо 25 лв Грабни\n• Ексфолиация и масаж на стъпалата;\n• Нанасяне на бамбуково олио;\n• Нанасяне на две ленти за детоксикация на стъпалата, които се залепват за ходилото и с тях се приспива (ще се изумите от цвета на лентите на следващия ден).\nЕфекти от пластирите за детоксикация:\n• премахват натрупаните в цялото тяло токсини;\n• подпомагат метаболизма и кръвообращението;\n• отпускат мускулите и сухожилията, намаляват напрежението и умората;\n• омекотяват кожата;\n• намаляват неприятната миризма на краката;\n• намаляват подуването и болките в ставите;\n• подобряват съня и здравето като цяло.\nБамбуковата или пиролигава киселина е кондензирана течност, която се получава от бамбуков въглен или бамбуково дърво. Квинтесенцията на тази киселина има свойството да инфилтрира и елиминира токсините.\nВ пластирите за детоксикация се съдържат още минерали и растения на прах, витамини, елементи от черупчести мекотели, портокалово масло и други. В момента, в който бъдат поставени на стъпалата, пластирите започват да действат. Съдържащите се в тях естествени съставки проникват през порите на краката в лимфната система на тялото, свързват се с вредните токсини и ги извеждат извън тялото.\nПречистващите пластири нямат никакви противопоказания и могат да се използват от всички, но особено голям ефект имат при:\n• хора, които изкарват дълги часове седнали зад компютъра или прави зад щанда;\n• хора, страдащи от безсъние, депресия или стрес;\n• хора над средната възраст;\n• всички, които искат да насърчат елиминирането на вредните вещества и тежките метали от организма си.\nПластирите са за еднократна употреба. Не се мокрят!\nС предварително записване на час на: 089 75* **** (покажи).\nПластирите, които се поставят на стъпалата, не трябва да се мокрят до следващата сутрин.\nПовече информация за Студио за красота Дани Арт можете да откриете във Facebook.\nПловдив, Кючук париж, ул. Генерал Тотлебен 33 089 75* **** (покажи) Понеделник - Събота: 09:00 - 19:00ч\nОфертата е осигурена от ДАНИ АРТ 2020 ЕООД, ЕИК: 206071180, и е със срок за закупуване на оферираните услуги/стоки от 09.07.20 до 27.08.20.


Автор: Стойчо Генов 08:49 / 17.12.2019 Коментари (11) 5295\nОще един от любимците на бившия треньор на Ботев (Пловдив) Желко Петрович ще се раздели с жълто-черните. След привлечените от черногорския специалист холандци Родни Клустър и Филип Ван Арнем, сега от Коматево си тръгва и хърватинът Марко Перван.\nАтакуващият халф изигра последните си минути, след като влезе като резерва срещу Витоша (Бистрица) при победата с 2:0. Перван не оправда очакванията, като в повечето двубои беше резерва, твърди "Тема спорт". Друга причина за раздялата е високата му заплата, която той получава.\nPlovdiv24.bg няколко пъти вече написа, че Перван си тръгва от Коматево след края на есенния сезон, колкото и това да беше отричано от някои медии. Единствената въпросителна е каква неустойка ще получи 23-годишният хърватин, за да се съгласи да разтрогне договора си.\nчл. 326, ал. 2 от КТ, съгласно който срокът на предизвестие при срочен трудов договор е 3 месеца!!!\nГоче, договор с мобилен оператор се разваля след заплащане на тримесечен абонаментен план. Неустойката за прекратен трудов договор става след плащане на две заплати. Така е по закон. Щом треньора преценява, че няма да ползва услугите на даден играч няма нищо изненадващо в това, че се прекратява договора му. Никой от скъпоплатените летни попълнения не доказа, че има качества да играе в БОТЕВ Пловдив. Перван загатна, че може да е полезен на клуба, но в едва 2-3 мача. Сигурен съм, че ако заплатата му бе 3 хил.лв. щеше да остане, но при 12 хил.лв. няма начин...\nИма и още един момент, това, че в Западна Европа е така, означава ли, че и в България е така? Да, България не е самотен остров и българското законодателство би трябвало да е синхронизирано с европейското. Ако някъде се разминава, то предимство има европейското!\n1. Пич, не питай старило, питай патило! А аз съм патил и съм плащал до края на срока, само че на кабелен оператор. 2. Това, което си писал е така за безсрочните трудови договори, при уволнение без предизвестие се заплащат две заплати. Не си ли чул примерно каква сума прибра Мауриньо, очакваш ли тази сума да е две заплати? Желко защо има претенции, Карачанаков защо има претенции? А и не само те, всеки с предсрочно прекратен договор? На Запад хората си го знаят като Отче наш, уволниш ли предсрочно треньор, си плащаш до края на срока. Дължа да уточня, не съм юрист, само съм любител на правото и затова не цитирам членове и алинеи!\nОт 3 години договора с мобилен/кабелен оператор се прекратява със заплащане на 3 месечни такси. Преди повече от 10 години Виваком се опита и мен да ме накара да си платя всички оставащи 22 такси по договора, но познай дали успяха да вземат нещо ;)\nСъжалявам за това младо момче. Започна добре - пасове, бързина, изскачане на голови позиции, креативност. Но в живота какво ли не се случва, особено в нашия клуб.\nНали Перван има договор? Не че е уникален, но клубът трябва да показва себеуважение, ние сме се съгласили със заплатата му и тя е договорена. Имаме вече проблеми с Карачанаков, с Желко! И аз ако поискам да прекратя предсрочно договора с мобилния си оператор, ще трябва да плащам тарифния си план до края на срока!\nАко наистина взема 12 хиляди, както се пише, наистина е прекалено висока заплата. Иначе има много хляб в него, дано успеят да го запазят.\nПърван беше определен за звезда на ботевЪ, за футболист с много качества, ае изгонен като куче , от което нищо не става... Поредният жълт БАЛОН се спука! КЛИНИЧНАТА СМЪРТ е необратима и вечна...\nВсички с нетърпение чакаме на теб да ти се спука жлъчката, палячо.\nмайчи отивами на пълен и тутален разпад братя кънари. наш смаил ага яку е закъсал, щом няма пари за марку первана. дубре чи ни пуснаха някулку мача да не вдигами врява за стадиото, иначи утивахми на изпадани на негу. аллахата да ни е на помущ. саму бат ачу ша на упрай и ний па ша съ върним на върхът тува си е нашу съдба. ай ай кънариииеее


Най-тежкарските вестници бърникат в личния живот на Бил Гейтс. Да не би всички да пожълтяха? - e-vestnik.bg\nВ един ден „Уолстрийт Джърнал“ и „Ню Йорк таймс“ пуснаха материали за сексуални забежки на Бил Гейтс (виж тук).\nАма той не бил злоупотребил. Но било неприлично такова поведение. Свенливо ухажвал някакви колежки, без да им оказва натиск, а преди 20 (!) години имал връзка с една жена. Срещал се с финансиста Джефри Ъпщайн, който беше обвинен за трафик на малолетни.\nЗащо пишат всички тези подробности, като Бил Гейтс не е нарушил никакви закони и норми, няма злоупотреба и тормоз? Може би за да провокират някоя жадуваща за слава да се оплаче пред медиите, че я е пипнал по задника преди 20 години?\nТова не са някакви жълти издания, а два от най-големите и най-сериозните вестници в света.\n„Уолстрийт Джърнал“ е стълб на съвременния капитализъм, а издевателства над един от най-богатите хора в света.\n„Ню Йорк таймс“ е водещото издание на всичко прогресивно и либерално в Щатите, а издевателства над един от най-големите филантропи, новатори и спонсори на науката.\nОнези читатели, които са започнали съзнателния си живот при соца, могат да сравнява с онова общество, което газеше личните права. Не се помни случай да издевателстват така над личния живот на някого в медиите. В ранния комунизъм така са осъждали по партийни събрания моралния облик на някой партиен член и дори са го изключвали за извънбрачни връзки. Но не е имало случай в един ден „Работническо дело“ и „Отечествен фронт“ (примерно) да излязат със статии, обсъждащи личния живот на някой шеф на научен институт или промишлен отрасъл.\nДа, в свободните медии няма личности табу, няма забрана да се рови в личния живот. Но в случая не става дума за жълти вестници.\nЗаради връзката на Гейтс с някаква жена отпреди 20 години, бордът на директорите на „Майкрософт“ го накарал да подаде оставка. Това е поради общата параноична атмосфера за сексуални взаимоотношения. Повтаря се случаят със Стив Джобс, който е изгонен по други причини от собствената си компания. Дали „Майкрософт“ ще го закъса като „Епъл“ тогава, не се знае.\nВестниците в този случай не се ограничават да съобщят за това. Те с клюкарско любопитство описват кога преди време Бил Гейтс пратил на колежка есемес, коя поканил, как ухажвал. Като че ли става дума за сексуален престъпник. Значи, осъдително е да ухажваш.\nЛиберализъм от либералния стълб „Ню Йорк таймс“? …Не е хич либерално. Точно обратното. Либерализмът се превръща в антилиберализъм.\nЕтикети: вестници, медии, психо, секс


В близко бъдеще пациентите сами ще могат да създават лекарствата си\nНачало › Здравна медиа › Здравни новини › В близко бъдеще пациентите сами ще могат да създават лекарствата си\nДинамичното развитие на 3D-принта би могло да позволи на пациентите в близко бъдеще сами да създават лекарствата, предписани им по рецепта.\nТова съобщиха учени на здравна конференция в Дубай.\n3D-технологията би била от помощ предимно на хора с хронични заболявания.\n"По този начин могат да бъдат понижени разходите за скъпоструващи лекарства, каквито са тези срещу раковите заболявания", коментират още учените.\nЕдна от компаниите, занимаващи се с развитието на тази технология във фармацевтичната сфера, е FabRx от Великобритания, която представи на форума своите нови разработки.\n"Идеята ни е да въведем тази технология в болниците, клиниките и дома. Пациентите ще могат сами да "напечатат" правилната дозировка или комбинация от лекарства. При правилно използване метод би бил много по-евтин и бърз за пациентите. Към момента болниците не произвеждат медикаменти, но това може да се промени и да позволи на медицинските центрове да започнат свой собствен производствен процес", заяви представител FabRx Алваро Гоянес.\nТой поясни, че фармацевтите ще определят точната дозировка за всяка заготовка, която ще бъде използвана за печатане на партида от таблетки. Заготовките ще се продават в аптеките и така всеки пациент ще си печата лекарства сам със собствено оборудване.\nТова ще понижи риска от производство на фалшиви лекарства.\nпреди 43 дни, 17 часа и 10 мин.\nпреди 49 дни, 14 часа и 51 мин.